title: Keskeislyriikka

text: Keskeislyriikka eli keskuslyriikka on runoutta, joka keskittyy runon puhujan eli lyyrisen minän ympärille. Keskeislyriikassa runon puhuja tarkkailee subjektiivisia tuntemuksiaan, ja siinä on usein henkilökohtaisia tilityksiä tai tunnustuksia. Käytännössä keskeislyriikkaa ei ollut ennen William Wordsworthia.


title: Keskeislyriikka

text: 1950-luvulla keskeislyriikka oli Suomessa runouden arvostetuin muoto. Esimerkiksi Tuomas Anhava piti itseään keskeislyyrikkona.


title: Marokon kuningas

text: Marokon kuningas on Marokon valtionpäämies. Ennen virka tunnettiin nimellä sulttaani. Kuninkaalla on laajat valtaoikeudet, mutta hänen valtansa on vähenemässä. Nykyinen kuningas on Muhammad VI vuodesta 1999 lähtien.


title: The Tower at Stony Wood

text: The Tower at Stony Wood on Patricia A. McKillipin vuonna 2000 ilmestynyt fantasiaromaani. Teos oli Nebula-palkinnon ehdokkaana vuonna 2001.


title: Alasjärvi (Tampere)

text: Alasjärvi eli Alasenjärvi on Pirkanmaalla Tampereella Niihaman kaupunginosassa sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Alasjärvi on osa Viinikanojan valuma-aluetta.


title: Alasjärvi (Tampere)

text: Järvi on 950 metriä pitkä, 600 metriä leveä ja sen pinta-ala on 37 hehtaaria. Se sijaitsee aivan kaupunkialueen ulkopuolella valtatien 12 pohjoispuolella Niihanmaalla. Siihen laskee neljä ojaa, joista huomattavimmat ovat pohjoisesta laskeva Alasjärvenoja ja Toritunjärven laskuoja. Alasjärven oma laskuoja lähtee järven lounaispäästä ja alittaa valtatie 12 ennen yhtymistään Vuohenojaan Takahuhdissa. Järven keskellä on kaksi kallioista saarta Selkäkarit ja kaakkoiskulmassa kaksi metsäistä luotoa. Järven rantaviivan pituus on 3,5 kilometriä. Rannat ovat metsäiset, mutta etelässä rantaan kuuluu valtatie 12 melu ja länsipuolella sijaitsee golfkenttä. Enimmäkseen järven itärannoille on rakennettu toistakymmentä kiinteistöä tai vapaa-ajan asuntoa. Järven lounaispäässä sijaitsee suosittu uimaranta.


title: Alasjärvi (Tampere)

text: Alasjärven vedenlaatua on tutkittu vuodesta 1980 asti. Sitä tarkkaillaan nykyään vuosittain. Vedenväri on lievästi ruskea, koska siinä on humusta. Vesi on humuksesta huolimatta neutraalia ja järven puskurikyky happamoitumista vastaan on hyvä. Vedenlaatu vaihtelee voimakkaasti hulevesin, ravinnevalumien, maantiesuolauksen ja lähialueiden maanmuokkausten mukaan. Järven lämpötilakerrostuminen on kesäisin ja talvisin voimakasta. Järven syvänteeseen syntyy neljämetrinen alusvesikerros, jonka tila poikkeaa selvästi päällysveden tilasta. Alusvedessä on kesäisin todettu happikato. Hapettomassa vedessä pohjan sedimenteihin laskeutuneet ravinteet liukenevat takaisin veteen ja alusveden ravinnepitoisuudet ovat silloin selvästi koholla. Tutkittuja arvoja ovat fosfori-, typpi-, kloridi-, rauta- ja mangaanipitoisuudet. Nämä seurattavat ravinteet aiheuttavat pääasiallisen sisäisen kuormituksen. Sisäisen kuormituksen ravinteet ruokkivat leviä ja bakteereja, jotka samentavat veden, ja ne ruokkivat rehevien vesien kasvilajeja, jotka ruohottavat järven rantoja. Järvellä esiintyy joinakin vuosina sinileväkukintoja. Järvi on siirtynyt lievästi rehevöityneeseen tilaan, mutta kokonaisuudessaan vedenlaatu on tyydyttävä.


title: Alasjärvi (Tampere)

text: Vuonna 1855 julkaistussa Kalmbergin kartastossa järven nimi oli sama ”Alasjärvi” kuin nykyäänkin. Sen rantaviivan muodossa on joitakin eroavaisuuksia nykyiseen rantaviivaan. Esimerkiksi Lahnakallion niemeä ei aiemmin ollut, ja itäranta on piirretty pohjoisen suuntaisena. Tämä voi merkitä lähimenneisyydessä tehtyä järvenlaskua. Viereisen ”Kuljujärven” kohtalo oli kuivattaminen kokonaan.


title: Alasjärvi (Tampere)

text: Vuoden 1953 peruskartan mukaan järven keskellä ollut Selkäsaari oli yksi saari, mutta se on jakaantunut kahdeksi saareksi vuoden 1974 peruskartassa. Järven länsi ja itäpuolella oli suuria peltoja, mutta muualla metsämaata. Järven laskuoja lähti järven länsirannasta ja juoksi länteen ja kääntyi loivasti kohti etelää yhtyen Vuohenojaan silloisen Uusikylän, mutta nykyisen Huikkaan, kohdalla. Järvellä olis tuolloin toinenkin laskuoja, joka lähti järven lounaiskulmasta ja yhtyi Vuohenojaan vanhan kunnalliskodin eli nykyisen Takahuhdin kohdalla. Kartasta on vaikea päätellä, kumpi oja vetää vesiä Vuohiojaan. Ranta-asutus oli jo vuoden 1974 kartassa voimakasta.


title: Rugby kesäolympialaisissa 1900

text: Vuoden 1900 kesäolympialaisten rugby järjestettiin 14. – 28. lokakuuta 1900 Pariisissa. Tämä oli ensimmäinen kerta kun laji oli mukana olympialaisten ohjelmassa. Mukana oli 47 osanottajaa kolmesta eri maasta. Joukkueita oli kolme, ja rugby järjestettiin ainoastaan miehille. Pelin muotona oli rugby union.


title: Rugby kesäolympialaisissa 1900

text: Maiden edustajina turnauksessa toimivat seurajoukkueet; Yhdistyneestä kuningaskunnasta Moseley Wanderers, Ranskasta Union des Sociétés Françaises de Sports Athlétiques ja Saksan keisarikunnasta SC 1880 Frankfurt.


title: Rugby kesäolympialaisissa 1900

text: Otteluita pelattiin ainoastaan kaksi. Ensimmäisessä ottelussa kohtasivat Ranskan ja Saksan joukkueet, toisessa ottelussa Ranskan ja Yhdistyneen kuningaskunnan joukkueet. Ranska voitti kummatkin ottelut ja saavutti näin olympiakultaa.


title: The Book of Atrix Wolfe

text: The Book of Atrix Wolfe on Patricia A. McKillipin vuonna 1995 ilmestynyt fantasiaromaani. Teos oli Mythopoeic-palkinnon ehdokkaana vuonna 1996.


title: The Bell at Sealey Head

text: The Bell at Sealey Head on Patricia A. McKillipin vuonna 2008 ilmestynyt fantasiaromaani. Teos oli Mythopoeic-palkinnon ehdokkaana vuonna 2009.


title: Tansanian vaakuna

text: Tansanian vaakuna on Tansanian kansallistunnus lipun, moton ja kansallislaulun ohella.


title: Tansanian vaakuna

text: Vaakunan kilpi on jaettu neljään kenttään, ylimpään osaan on kuvattu soihtu keltaiselle pohjalle, toiseksi ylimpään maan lippu, toiseksi alimpään keltainen kirves ja keltainen kuokka punaisella pohjalla ja alimpaan osaan viisi sinivalkoista aaltokoroa. Vaakunan kilven päällä on keihäs. Ylimmän kentäs keltainen väri symboloi maan mineraalivaroja ja soihtu vapautta ja kansan koulutusta. Toiseksi alimman kentän punainen väri symboloi maan hedelmällisyyttä ja kirveet talouskasvua. Alin kenttä symboloi maata, merta, järviä ja rannikkoa. Keihäs symboloi puolustusta.


title: Tansanian vaakuna

text: Vaakunaa kannattelee mies ja nainen, jotka molemmat pitävät käsissään norsun syöksyhammasta. Miehen jalkojen juuressa on mausteneilikan kasvi ja naisen puuvillan kasvi; tämä symboloi maataloutta. Vaakunan alle on kuvattu Kilimanjaro-vuori ja maan swahilinkielinen motto "Uhuru na Umoja (suom. Vapaus ja yhtenäisyys)".


title: Alphabet of Thorn

text: Alphabet of Thorn on Patricia A. McKillipin vuonna 2004 ilmestynyt fantasiaromaani. Teos oli Mythopoeic-palkinnon ehdokkaana vuonna 2005.


title: Rugby kesäolympialaisissa 1908

text: Vuoden 1908 kesäolympialaisten rugby järjestettiin 26. lokakuuta 1908 White City Stadiumilla Lontoossa. Tämä oli toinen kerta kun laji oli mukana olympialaisten ohjelmassa. Mukana oli 30 osanottajaa kahdesta eri maasta. Rugby järjestettiin ainoastaan miehille. Pelin muotona oli rugby union. Pelejä pelattiin ainoastaan yksi. Yhdistynyttä kuningaskuntaa edusti Cornwallin rugbyjoukkue ja Australaasiaa Australian rugby union -maajoukkue. Australaasia voitti Yhdistyneen kuningaskunnan turnauksen ainoassa ottelussa 32–2.


title: Haartmanin sairaala

text: Haartmanin sairaala on Helsingissä Meilahden sairaala-alueella toimiva päivystyssairaala. Haartmanin sairaalassa hoidetaan Helsingin eteläisen, keskisen ja läntisen alueen päivystysluonteista hoitoa tarvitsevia aikuisia. Haartmanin sairaala aloitti toimintansa syksyllä 2009.


title: Haartmanin sairaala

text: Sairaalassa on seuraavat toiminnot:Yhteispäivystys koostuu erityisesti eteläisen, keskisen ja läntisen Helsingin asukkaita iltaisin, öisin ja viikonloppuisin palvelevasta terveyskeskuspäivystyksestä


title: Od Magic

text: Od Magic on Patricia A. McKillipin vuonna 2005 ilmestynyt fantasiaromaani. Teos oli World Fantasy -palkinnon ehdokkaana vuonna 2006.


title: Od Magic

text: Vesa Sisätön mukaan "Od Magic" on viehättävän pienimuotoinen fantasiaromaani, joka kertoo vapaan luovuuden tärkeydestä.


title: Harrowing the Dragon

text: Harrowing the Dragon on Patricia A. McKillipin vuonna 2005 ilmestynyt fantasianovellien kokoelma.


title: Something Rich and Strange

text: Something Rich and Strange on Patricia A. McKillipin vuonna 1994 ilmestynyt fantasiaromaani. Teos sai Mythopoeic-palkinnon vuonna 1995.


title: Guyanan lippu

text: Guyanan lippu on Guyanan kansallistunnus vaakunan, moton ja kansallislaulun ohella. Se hyväksyttiin maan lipuksi 1966. Lipun vihreä väri symboloi metsiä ja maanviljelyä, valkoinen vesistöjä, keltainen mineraalivaroja, punainen kansan määrätietoisuutta ja musta kestävyyttä, jota vaaditaan uuden valtion perustamiseksi.


title: Luettelo sähköautomalleista

text: Tämä on luettelo valmistetuista sähköllä toimivista automalleista. Luettelo ei ole täydellinen.


title: Luettelo sähköautomalleista

text:
Seuraavassa on listattu aikajärjestyksessä sähköautoja, jotka ovat olleet myynnissä tai saatavilla leasing-sopimuksella. Tällä hetkellä tuotannossa olevat vihreällä pohjavärillä.
Viimeaikaisia sähköautojen prototyyppejä ovat:


title: Luettelo sähköautomalleista

text: Seuraavien sähköautojen (ja plug-in-hybridien) on suunniteltu tulevan tuotantoon:


title: Viktor Žirmunski

text: Viktor Maksimovitš Žirmunski () (2. elokuuta 1891 Pietari – 31. tammikuuta 1971 Leningrad) oli venäjänjuutalainen filologi ja kirjallisuudentutkija. Žirmunski oli Saratovin yliopiston ja Pietarin valtionyliopiston professori sekä Neuvostoliiton tiedeakatemian jäsen.


title: Viktor Žirmunski

text: Žirmunski oli germanisti, joka oli kiinnostunut myös yleisestä kieliteoriasta. Hän tutki mm. kieliopin muuttumista käyttäen aineistonaan Venäjän saksankielisiä väestöryhmiä. Kirjallisuudentutkijana hän oli lähellä venäläisen formalismin koulukuntaa. Osan tutkimuksistaan Žirmunski kirjoitti saksaksi.


title: T.O.P

text: Choi Seung-hyun (koreaksi 최승현; s. 4.marraskuuta 1987), paremmin tunnettu taiteilijanimeltään T.O.P (koreaksi 탑), on eteläkorealainen artisti ja näyttelijä. Parhaiten hänet tunnetaan korealaisen Big Bang-yhtyeen räppärinä. T.O.P on näytellyt muun muassa televisiosarjoissa "I Am Sam" ja "Iris" ja elokuvissa "Nineteen, Tazza: The Hidden Card" ja "Ylioppilasrykmentti" ("Pohwasogeuro").


title: T.O.P

text: T.O.P ja hänen bändikaverinsa G-Dragon nauhoittivat ja julkaisivat yhteistyönä levyn GD & TOP(2010). Albumin ohessa tuli ulos kolme singleä: "High High," "Oh Yeah," ja "Knock Out," joista kaikki ovat sijoittuneet kolmen parhaan joukkoon Gaon listoilla, kun taas "High High":sta tuli listahitti.


title: T.O.P

text: Ennen liittymistään YG Entertainment levy-yhtiöön, Seung Hyun oli räppäri ja G-Dragonin lapsuudenkaveri. G-Dragon totesi, että he olivat "naapurustokavereita yläasteelta", jotka usein tanssivat ja räppäsivät yhdessä. Vaikka G-Dragon myöhemmin muutti pois, eivätkä he enää olleet yhtä läheisiä, hän otti jälleen yhteyttä Seung Hyuniin, kun YG Entertainment etsi kandidaatteja uuteen poikaryhmäänsä. Pari levytti useita demoja ja lähetti ne Yang Hyun Sukille, YG Entertainmentin pääjohtajalle, joka myöhemmin kutsui Seung Hyunin koe-esiintymisiin. Levy-yhtiö oli alun perin hylännyt Seung Hyunin, sanoen että hän oli liian "pullea" sopiakseen "idealistiseen versioon" idolista. Seung Hyun myöhemmin kertoi että hän "meni kotiin ja treenasi erittäin paljon, koska hän halusi todella liittyä YG Entertainmentiin." Kuusi kuukautta myöhemmin, hän palasi ja sopimus allekirjoitettiin. Hän laihdutti 20kg 40 päivässä.


title: T.O.P

text: Yksi YG Entertainmentin vanhemmista artisteista, Se7en, antoi hänelle taiteilijanimeksi T.O.P, ja hänestä tuli toinen Big Bangin räppäreistä, yhdessä G-Dragonin kanssa. Kaksikko yhdistettiin alun perin neljän muun kanssa, jotka olivat Taeyang, Daesung, Seungri ja So-1. Heidän harjoituksiaan dokumentointiin mainostusta varten. So-1 erotettiin kuitenkin levy-yhtiöstä ja näin Big Bang teki virallisen debyyttinsä viisijäsenisenä. Heidän ensimmäinen albuminsa, Since 2007, oli melkoinen menestys, ja se sisälsi T.O.P'in ensimmäisen soolon "Big Boy". Ryhmä saavutti suurta menestystä julkistamallaan kappaleella "Lies" vuoden 2007 minialbumiltaan Always, joka sijoittui kärkeen monilla listoilla. Singlet, "Last Farewell" minialbumilta Hot Issue ja "Haru Haru" minialbumilta Stand Up, nousivat myös kärkeen.


title: T.O.P

text: Bändin julkaistua albumeita ja singlejä T.O.P aloitti työstämään soolouraansa. Vuoden 2007 huhtikuussa hän oli mukana muiden Big Bangin jäsenten Taeyangin ja G-Dragonin kanssa laulaja Lexy'n singlellä "Super Fly" tämän albumilta "Rush". Myöhemmin sinä kesänä, hän ilmestyi näyttelijänä Red Roc'in "Hello" musiikkivideoon. Myöhemmin hänestä tuli ensimmäinen Big Bangin jäsen joka uskaltautui näyttelemään, aloittaen KBS2 draamasta, I Am Sam, jossa hän esitti koulun huipputappelijaa, Chae Musinia. Hän otti myös juontajan roolin MBC:n "Music Core"ssa 10. marraskuuta 2007, mutta joutui kuitenkin eroamaan seuraavan vuoden huhtikuussa. Vuonna 2008, hän teki yhteistyötä R&B artisti Gummyn kanssa tämän albumilla "Comfort" laululla "I'm Sorry", veteraanilaulaja Uhm Jung Hwan kanssa tämän singlellää"D.I.S.C.O." ja ZiAn kanssa singlellä "I Only See You". Samana vuonna hänet hyväksyttiin Dankookin yliopistoon teatteriosastolle.


title: T.O.P

text: T.O.P näytteli elokuvassa "Ylioppilasrykmentti", joka julkaistiin kesäkuussa 2010. Hän sai paljon hyviä arvosteluja ja ylistystä esiintymisestään; ja lopulta voitti monia palkintoja vuoden lopulla, mm. Hallyu Popularity Awardin. Elokuva sai miljoona katsojaa viikossa, tehden siitä ensimmäisen elokuvan vuonna 2010 joka saavutti kyseisen katsojaluvun Etelä-Koreassa. Samaan aikaan hän myös valmisteli soolodebyyttiään. Big Bangin Big Show -konsertin aikana tammikuussa 2010 T.O.P esitti uuden singlensä "Turn It Up". Myöhemmin julkaistu virallinen musiikkivideo keräsi yli miljoona katsojaa vain muutamassa minuutissa. T.O.P on myös ensimmäinen korealainen artisti jonka kappale julkaistiin maailmanlaajuisesti iTunesissa.


title: T.O.P

text: Marraskuussa 2010 YG Entertainment ilmoitti että T.O.P ja hänen bändikaverinsa G-Dragon julkaisisivat yhteistyönä tehdyn albumin. Ennen albumin julkistamista duo piti maailmanlaajuisen ensiesityksen albumistaan Etelä-Korean Soulissa, Yeongdeungpon Times Squarella, joka myös näkyi suorana YouTubesta. Mainostaakseen albumiaan duo julkaisi kolme singleä: "High High," "Oh Yeah," ja "Knock out". Kaikki kolme singleä julkaistiin albumilla. Singlet saavuttivat kaupallista menestystä: "High High" oli listahitti, kun taas "Oh Yeah" ja "Knock Outt" kohosivat toiseksi ja kolmanneksi. Albumi julkaistiin jouluaattona, ja se debytoi numero ykkösenä keräten 200,000 ennakkotilausta.


title: T.O.P

text: Vuonna 2011 Big Bang jäi tauolle, Daesungin auto-onnettomuuden ja G-Dragonin marijuanaselkkauksen jälkeen. Saman vuonna he voittivat MTV Europe Music Awardsissa Best Worldwide Actin.


title: T.O.P

text: Vuonna 2012 T.O.P oli pääosassa elokuvassa "Commitment" (tunnetaan myös nimellä "Alumni"), jossa hän esitti pohjoiskorealaisen vakoojan poikaa. Elokuvan kuvausten aikana hän loukkasi kämmenselkänsä lasinpalaan ja joutui sairaalaan leikattavaksi. Kuvaukset viivästyivät useita viikkoja. Vammastaan huolimatta hän esiintyi Big bangin kanssa heidän maailmankiertueellaan. Hän voitti osastaan Asia Star Awardsin parhaan uuden näyttelijän palkinnon Busanin kansainvälisillä elokuvafestivaaleilla, ja oli ainoa korealainen näyttelijä, joka voitti palkinnon.


title: T.O.P

text: T.O.P nimettiin yhdeksi kuumimmista seksisymboleista vuonna 2013. Marraskuussa hän julkaisi digitaalisinglen "Doom Dada" jota hän itsekin piti kummallisena ja outona. Se oli hänen ensimmäinen singlensä "Turn It Up":in jälkeen. Hän esitti kappaleen ensimmäistä kertaa Mnet Asian Music Awardsissa Hong Kongissa vuonna 2013.


title: T.O.P

text: Myöhemmin T.O.P esiintyi englanniksi Pixie Lottin 'japanilaisella albumilla yhdessä G-Dragonin kanssa kappaleessa "Dancing On My Own". Vuonna 2014 T.O.P esitti pääosaa, Ham Dae-Giliä, elokuvassa Tazza 2: The Hidden Card, joka oli jatkoa elokuvaan Tazza: The High Rollers.


title: T.O.P

text: Vuonna 2015 T.O.P debytoi huonekalusuunnittelijana yhteistyössä Vitran kanssa, ja hän sai Visual Culture Awardin Prudential Eye Awardsilta.


title: Winter Rose (kirja)

text: Winter Rose on Patricia A. McKillipin vuonna 1995 ilmestynyt fantasiaromaani. Teos oli Nebula-palkinnon ehdokkaana 1996 ja Mythopoeic-palkinnon ehdokkaana vuonna 1997.


title: Solstice Wood

text: Solstice Wood on Patricia A. McKillipin vuonna 2006 ilmestynyt fantasiaromaani. Teos sai Mythopoeic-palkinnon vuonna 2006.


title: Camille Lacourt

text: Camille Lacourt (s. 22. huhtikuuta 1985 Narbonne, Ranska) on ranskalainen uimari.


title: Camille Lacourt

text: Lacourt sai 2009 Pescaran Välimeren kilpailuissa hopeaa 50 metrin selkäuinnissa ajalla 25,03 ja sijoittui Rooman MM-kilpailuissa samassa lajissa viidenneksi. Budapestin EM-kilpailuissa 2010 hän voitti kultaa 50 metrin selkäuinnissa kisaennätyksellä 24,07 ja 100 metrin selkäuinnissa Euroopan ennätyksellä 52,11. Lisäksi hän kuului Ranskan kultajoukkueeseen 4 × 100 metrin sekauintiviestissä. Saman vuoden Dubain lyhyen radan MM-kilpailuissa hän oli toinen 100 metrin selkäuinnissa.


title: Camille Lacourt

text: Lacourt jakoi 2011 Shanghain MM-kilpailuissa 100 metrin selkäuinnin maailmanmestaruuden maanmiehensä Jérémy Straviusin kanssa ajalla 52,76. Lisäksi hän sai hopeaa 50 metrin selkäuinnissa. Lontoon olympialaisissa 2012 hän sijoittui 100 metrin selkäuinnissa neljänneksi. Barcelonan MM-kilpailuissa 2013 hän voitti kultaa 50 metrin selkäuinnissa ajalla 24,42 ja 4 × 100 metrin sekauintiviestissä sekä sijoittui viidenneksi 100 metrin selkäuinnissa. Saman vuoden Herningin lyhyen radan EM-kilpailuissa hän sai pronssia 100 metrin selkäuinnissa.


title: Camille Lacourt

text: Lacourt saavutti Kazanin MM-kilpailuissa 2015 kultaa 50 metrin selkäuinnissa ajalla 24,23, hopeaa 100 metrin selkäuinnissa ajalla 52,48 ja pronssia 4 × 100 metrin sekauintiviestissä. Hän voitti Lontoossa 2016 Euroopan-mestaruuden 50 metrin selkäuinnissa ajalla 24,77 ja 100 metrin selkäuinnissa ajalla 53,79. Rio de Janeiron olympialaisissa hän sijoittui 100 metrin selkäuinnissa neljänneksi. Hän voitti 50 metrin selkäuinnin maailmanmestaruuden Budapestissa 2017 ajalla 24,35.


title: The Throme of the Erril of Sherril

text: The Throme of the Erril of Sherril on Patricia A. McKillipin vuonna 1973 ilmestynyt esikoisteos, lasten fantasiaromaani.


title: The Forgotten Beasts of Eld

text: The Forgotten Beasts of Eld on Patricia A. McKillipin vuonna 1974 ilmestynyt nuorten fantasiaromaani. Teos sai World Fantasy -palkinnon vuonna 1975.


title: Roadblock

text: Roadblock on Action Force -universumissa esiintyvä sankari. Hasbron ja Larry Haman luoma hahmo esiintyi ensimmäisen kerran vuonna 1984 -sarjakuvalehden numerossa 22, sekä samana vuonna A Real American Hero -lelusarjassa.


title: Roadblock

text: Roadblock syntyi Biloxissa, Mississippissä. Hän työskenteli ulosheittäjänä saadakseen rahaa, jotta pääsisi opiskelemaan ranskalaiseen kokkikouluun Escoffieriin. Roadblock päätyi lopulta Yhdysvaltain armeijaan töihin, kun hänelle vakuutettiin voivansa opetella kokiksi myös armeijassa. Roadblock huomasi armeijan ruuan olevan kuitenkin kamalaa ja haki siirtoa jalkaväkeen, jossa hän pääsi erikoistumaan raskaiden aseiden parissa. Roadblock on sittemmin kantanut mukanaan M2-konekivääriä G.I. Joen tehtävien aikana.


title: Roadblock

text: Roadblock esiintyy Heavy Duty nimellä IDW Publishingin kustantamassa G.I. Joe -sarjakuvassa. Hän taistelee alkuperäisen Heavy Dutyn kotikaupungissa Chicagossa taisteluandroidiarmeijaa, Dreadnokseja ja Cobran sotilaita, vastaan. Hän haavoittuu taistelun aikana, mutta kykenee jatkamaan ja auttamaan Joen sotilaita.


title: Roadblock

text: Kene Holliday ääninäytteli Roadblockia vuoden 1985 animaatiosarjassa Action Force.


title: Roadblock

text:
Roadblock yrittää tuhota Recondon ja Blowtorchin kanssa sademetsässä Destron tukikohtaa, jossa Destro rakentaa ydinkärkiä. Destro onnistuu kuitenkin pakenemaan vaikka Blowtorch on lähellä saada hänet kiinni. Tehtävän jälkeen Roadblock lähtee viettämään lomaa Recondon kanssa ja he käyvät vierailulla setänsä ja tätinsä pikaruokalassa. He saavat kuitenkin pian selville pikaruokalan olevan jatkuvan hyökkäyksen kohteena ja alkavat epäillä, kun motoristijengiksi paljastuvat häiriköt käyttävät laseraseita. Roadblock saa selville apujoukoiltaan Crimsonin kaksosten olevan asialla ja erityisesti Cobra Commander, joka yrittää räjäyttää jokaisen osavaltion ydinkärjellä mikäli he eivät vastaisi lunnaisiin. Roadblock onnistuu kuitenkin G.I. Joe joukkojen avustuksella purkamaan jokaisen pommin ja pelastamaan sukulaistensa pikaruokalan.
Steve Blum ääninäytteli Roadblockia vuoden 2009 animaatiosarjassa .


title: Roadblock

text: Kevin Michael Richardson ääninäytteli Roadblockia vuosina 2010–2011 animaatiosarjassa "".


title: Roadblock

text: Roadblock on sarjassa Joe ryhmän yksi kuudesta alkuperäisjäsenistä, jotka määrätään Scarlettin johtamaan tiedustelutehtävään. Tehtävä menee kuitenkin pieleen, kun he saavat huomata tulleensa lavastetuksi. Ryhmä päättää kuitenkin saattaa tehtävänsä loppuun ja paljastaa Cobra teollisuuden todellisen tarkoituksen ja heidän salaperäisen johtajansa Adam DeCobrayn.


title: Roadblock

text: Roadblock on ryhmän päämekaanikko ja tekninen tuki, joka on kannustava ja rauhallinen persoona. Roadblock on usein Tunnel Ratin parina ja hänellä on serkku nimeltä Hershel. Roadblock on erityisen kiintynyt ryhmän pakettiautoon, jolle hän on antanut lempinimeksi "Coyote". Hän muun muassa yrittää pelastaan henkensä uhalla pakettiauton uppoamasta mereen. Sarjan aikana käy ilmi, että hän pitää heavy metalista ja muiden sarjojen tavoin hän pitää ruuanlaitosta ja ehdottaa ryhmälle voivansa olla heidän kokkina tehtävän aikana.


title: Roadblock

text: Kene Holliday ääninäytteli Roadblockia vuoden 1987 animaatioelokuvassa "".


title: Roadblock

text: Dwayne Johnson esitti Roadblockia G.I. Joen jatko-osassa "".


title: Roadblock

text: Roadblock on Duken alipäällikkö ja läheinen ystävä. Hän on sotilasarvoltaan vääpeli ja myöhemmin kapteeni. Zartanin määräämään kohtalokkaan ilmahyökkäyksen jälkeen Roadblock on yksi harvoista selviytyjistä. Hän kasaa eloon jääneistä sotilaista (Flint, Lady Jaye, Snake Eyes ja Jinx) oman ryhmänsä selvittämään miksi heidän tukikohtaan hyökättiin. Roadblock saa myöhemmin selville Cobra rikollisjärjestön olevan jälleen iskun takana, joka on onnistunut saamaan Yhdysvaltain hallituksen heitä vastaan.


title: Heavy Duty

text: Heavy Duty on Action Force -universumissa esiintyvä sankari. Hasbron luoma hahmo esiintyi ensimmäisen kerran vuonna 1991 A Real American Hero -lelusarjassa.


title: Heavy Duty

text: Heavy Duty syntyi Chicagossa, Illinoissa ja on erikoistunut serkkunsa Roadblockin tavoin raskasaseisiin. Hän kiinnostui nuorena klassisesta musiikista ja opetteli soittamaan kitaraa. Tämä on johtanut myös Heavy Dutyn tapaan kuunnella mielellään taisteluiden aikana klassista musiikkia, erityisesti Bachia. Heavy Duty on sotilasarvoltaan kersantti.


title: Heavy Duty

text: Heavy Duty esiintyi "" -sarjakuvassa vuonna 1992. Se auttoi ensiesiintymisessään Joen joukkoja puolustamaan päämajaansa Kuilua Cobran joukkojen hyökkäykseltä.


title: Heavy Duty

text: Heavy Dutyn nimi esiintyy IDW Publishingin kustantamassa "G.I. Joe" -sarjakuvassa. Hahmo perustuu luonteeltaan ja ulkonäöltään Roadblockin. Se taistelee kuitenkin sarjakuvassa Heavy Dutyn kotikaupungissa Chicagossa taisteluandroidiarmeijaa, Dreadnokseja ja Cobran sotilaita vastaan. Hän haavoittuu taistelun aikana, mutta kykenee jatkamaan ja auttamaan Joen sotilaita.


title: Heavy Duty

text: Robert B. Owens ääninäytteli Heavy Dutya vuosina 2005-2006 animaatiosarjassa "". Heavy Duty kuului sarjassa Joen ryhmän päähahmoihin. Hän useimmiten työskenteli Tunnel Ratin parina ja tapasi sarjassa useimmiten esittellä lihaksiaan.


title: Heavy Duty

text: Keith Ferguson ääninäytteli Heavy Dutya vuonna 2011 animaatiosarjassa "". Hahmo vieraili sarjan aikana yhdessä jaksossa.


title: Heavy Duty

text: Adewale Akinnuoye-Agbaje esitti Heavy Dutya vuoden 2009 elokuvassa "".


title: Heavy Duty

text: Hershel Dalton eli Heavy Duty oli elokuvassa entinen Yhdistyneen kuningaskunnan armeijan sotilas ennen liittymistään G.I. Joen joukkoihin, jossa hän toimi taistelukentän komentajana. Heavy Duty esitteli Dukelle ja Ripcordille heidän erikoisasunsa ja oli myöhemmin Scarlettin kanssa auttamassa takaa-ajossa Dukea ja Ripcordia, jotka jahtasivat Pariisissa Baronessia ja Storm Shadowta. Elokuvan lopussa Heavy Duty oli johtamassa Joen joukkoja Cobran tukikohdan tuhoamisessa.


title: Venäjän pääministeri

text: Venäjän pääministeri, virallisesti Venäjän federaation hallituksen puheenjohtaja on hallituksen johtaja. Hänet nimittää presidentti. Lain mukaan presidentin on nimettävä uusi pääministeri kun hallituksen hajoamisesta on kulunut kaksi viikkoa tai kun presidentti vaihtuu. Nykyinen pääministeri on entinen presidentti Dmitri Medvedev, sen jälkeen kun edellinen pääministeri Vladimir Putin tuli valituksi presidentiksi.


title: Ruandan presidentti

text: Ruandan presidentti on Ruandan valtionpäämies. Presidentti valitaan seitsemän vuoden välein, ja sama henkilö voidaan valita kahdelle kaudelle.


title: Ruandan presidentti

text: Presidentti on vahva hallituksen johtaja pääministerin ohella. Nykyinen presidentti on Paul Kagame maaliskuusta 2000 lähtien, joka valittiin uudelleen elokuussa 2010.


title: Alex Reid (näyttelijä)

text: Alex Reid on brittiläinen näyttelijä. Hän on esiintynyt muun muassa elokuvissa "The Descent – loukussa" (2005) ja "Wilderness" (2006) sekä televisiosarjoissa "Misfits" ja "Ultimate Force".


title: Alex Reid (näyttelijä)

text: Reid syntyi ja kasvoi Cornwallissa. Hän kouluttautui näyttelijäksi Webber Douglas Academy of Dramatic Artissa.


title: Martignyn alue

text:
Martignyn alue () on yksi Sveitsin 148:sta ja Valais’n kantonin 14:stä hallinnollisesta alueesta.
Martignyn alue oli Rooman valtakunnan aikaan merkittävää rajaseutua, sillä sitä kautta kulki reitti Italiasta Ison Sankt Bernhardin solan yli pohjoiseen .


title: Martignyn alue

text: Martignyn alueella on 11 kuntaa, joista suurimmat ovat Martigny ja Fully. Alueen asukasluku on 46 140 (31.12.2015). Väkiluku on selvässä kasvussa, sillä vuoden 2012 lopussa asukkaita oli 43 431. Alueen pinta-ala on 263 km² . Alueen pääkieli on ranska.


title: Sébastien Rouault

text: Sébastien Rouault (s. 24. helmikuuta 1986 Le Chesnay, Yvelines, Ranska) on ranskalainen uimari.


title: Sébastien Rouault

text: Rouault sai nuorten EM-kilpailuissa Glasgow'ssa 2003 pronssia 1 500 metrin vapaauinnissa sekä Lissabonissa 2004 hopeaa 400 ja 1 500 metrin vapaauinnissa. Montrealin MM-kilpailuissa 2005 hän sijoittui 800 metrillä kahdeksanneksi ja 1 500 metrillä seitsemänneksi. Vuonna 2006 hän sai 1 500 metrillä hopeaa Budapestin pitkän radan ja pronssia Helsingin lyhyen radan EM-kilpailuissa. Melbournen MM-kilpailuissa 2007 hän sijoittui neljänneksi 800 metrillä.


title: Sébastien Rouault

text: Rouault voitti Budapestin EM-kilpailuissa 2010 kultaa 800 metrillä kilpailuennätyksellä 7.48,28 ja 1 500 metrillä ajalla 14.55,17. Shanghain MM-kilpailuissa 2011 hän oli 400 ja 800 metrin vapaauinneissa kahdeksas ja ui alkuerissä Ranskan 4 × 200 m vapaauintiviestijoukkueessa, joka sai lopulta hopeaa.


title: Jerson Cabral

text: Jerson Cabral (s. 3. tammikuuta 1991 Rotterdam, Alankomaat) on alankomaalainen jalkapalloilija, joka edustaa maan pääsarjassa Eredivisiessä pelaavaa Feyenoord Rotterdamia. Cabralin pelipaikka on vasen laitalinkki. Hän teki ensiesiintymisensä pääsarjatasolla 8. elokuuta 2010 kotiottelussa Utrechtia vastaan tullessaan 51. minuutilla kentälle Diego Biseswarin tilalle.


title: Yannick Agnel

text: Yannick Agnel (s. 9. kesäkuuta 1992 Nimes, Ranska) on ranskalainen uimari ja olympiavoittaja.


title: Yannick Agnel

text: Agnel voitti nuorten EM-kilpailuissa Prahassa 2009 kultaa 200 ja 400 metrin vapaauinnissa ja 4 × 200 metrin vapaauintiviestissä sekä sai hopeaa 4 × 100 metrin vapaauintiviestissä. Seuraavana vuonna hän voitti Helsingin nuorten EM-kilpailuissa mestaruuden 100, 200 ja 400 metrin vapaauinnissa sekä 4 × 100 metrin ja 4 × 200 metrin vapaauintiviesteissä ja sai lisäksi hopeaa 4 × 100 metrin sekauintiviestissä.


title: Yannick Agnel

text: Agnel voitti Budapestin EM-kilpailuissa 2010 kultaa 400 metrillä ajalla 3.46,17 sekä sai hopeaa 4 × 100 metrin vapaauintiviestissä ja pronssia 4 × 200 metrin vapaauintiviestissä. Saman vuoden Dubain lyhyen radan MM-kilpailuissa hän kuului Ranskan kultajoukkueeseen 4 × 100 metrin vapaauintiviestissä ja pronssijoukkueeseen 4 × 200 metrin vapaauintiviestissä. Shanghain MM-kilpailuissa 2011 hän kuului Ranskan hopeajoukkueeseen 4 × 200 metrin vapaauintiviestissä. Kesäolympialaisissa 2012 Agnel voitti kultaa 200 metrin vapaauinnissa ajalla 3.43,14. Lisäksi hän oli mukana Ranskan 4 × 100 metrin vapaauintiviestijoukkueessa, joka otti matkan loppukilpailussa olympiakultaa ajalla 3.09,93. Kahden kullan lisäksi Agnel voitti vielä olympiahopeaa yhdessä Ranskan muun joukkueen kanssa 4 × 200 metrin vapaauintiviestistä. 100 metrin vapaauinnissa hän oli neljäs.


title: Yannick Agnel

text: Angel saavutti Chartres'n lyhyen radan EM-kilpailuissa 2012 kultaa 200 ja 400 metrin vapaauinnissa sekä pronssia 100 metrin vapaauinnissa.


title: Yannick Agnel

text: Barcelonan MM-kilpailuissa 2013 Agnel voitti kultaa 200 metrin vapaauinnissa ja 4 × 100 metrin vapaauintiviestissä. Berliinin EM-kilpailuissa 2014 hän oli kolmas 200 metrin vapaauinnissa.


title: Liberté (albumi)

text: Liberté on Khaledin studioalbumi, joka julkaistiin maaliskuussa 2009. Albumin on tuottanut Martin Meissonnier.


title: Miro Rahkola

text: Miro Rahkola (s. 10. lokakuuta 1988 Pori) on suomalainen jääkiekkopuolustaja, joka pelaa Suomi-sarjajoukkue Karhu HT:ssä.


title: Miro Rahkola

text: Rahkola on Porin Ässien kasvatti. Hän voitti kaudella 2005–2006 B-nuorten puolustajien maalipörssin kuudella osumallaan ja kauden päätteeksi B-nuorten SM-hopeaa. Kaudella 2006–2007 Rahkola oli Ässien A-nuorten tehokkain puolustaja ja voitti koko A-nuorten SM-liigan puolustajien maalipörssin 13 osumallaan. Hän teki monen muun junioripelaajan tavoin kolmivuotisen SM-liigasopimuksen toukokuussa 2007. Rahkola ei debytoinut SM-liigassa vielä kaudella 2007–2008, joka päättyi A-nuorten hopeaan. Kaudella 2008–2009 hän pelasi kaksi SM-liigaottelua. Rahkola voitti samalla kaudella A-nuorten SM-liigan puolustajien syöttöpörssin 22 syötöllään ja sijoittui puolustajien pistepörssissä neljänneksi.


title: Miro Rahkola

text: Kaudella 2009–2010 Rahkola pelasi 13 SM-liigaottelua jääden niissä ilman tehopisteitä. Hän teki joulukuussa 2009 yksivuotisen jatkosopimuksen Ässien kanssa. Rahkola siirtyi tammikuussa 2010 lainalle Mestis-joukkue Kajaanin Hokkiin kuukauden loppuun kestävällä sopimuksella, mutta hän jatkoi sitä kauden loppuun siirtorajan kynnyksellä.


title: Miro Rahkola

text: Lokakuussa 2010 Ässät lainasi Rahkolan KooKoohon. 11 siellä pelatun ottelun jälkeen hän palasi Ässiin paikkaamaan loukkaantumisia. Rahkola pelasi kauden ainoat kolme SM-liigaotteluaan ja hän avasi pistetilinsä SM-liigassa yhdellä syöttöpisteellään. Marraskuun 2010 lopulla Rahkola palasi 31. tammikuuta 2011 kestäneellä lainasopimuksella KooKoohon. Hän kuitenkin palasi Poriin jo tammikuun puolessa välissä ja vahvisti kolmen ottelun verran Ässien A-nuoria, kunnes siirtorajan kynnyksellä helmikuussa 2011 Rahkola siirtyi loppukaudeksi lainalle Mikkelin Jukureihin. Hän voitti joukkueessa kauden päätteeksi Mestis-hopeaa.


title: Miro Rahkola

text: Kaudeksi 2011–2012 Rahkola siirtyi yksivuotisella sopimuksella TuToon. Kaudella 2012–2013 hän jatkoi uraansa Ranskan Ligue Magnusin Drakkars de Caenissa. Kaudeksi 2013–2014 Rahkola palasi Mestikseen ja teki vuoden mittaisen sopimuksen Jokipoikien kanssa. Kaudeksi 2014–2015 hän siirtyi Ruotsin kolmanneksi korkeimmalle sarjatasolle Hockeyettanin nousijajoukkue Varberg HK:n paitaan.


title: Miro Rahkola

text: Syyskuussa 2015 Rahkola siirtyi loppukauden 2015–2016 kattavalla sopimuksella Suomi-sarjan nousijajoukkue Karhu HT:n riveihin.


title: Psykotismi

text:
Psykotismi tai psykotisismi on yksi kolmesta Hans Eysenckin käyttämästä piirteestä käyttämässään P-E-N-mallissa (psykotismi, ekstraversio ja neurotismi) persoonallisuudesta.
Korkea psykotismin taso liittyi Eysenckin mukaan korkeaan psykoosiin sairastumisen riskiin, kuten skitsofreniaan. Hän uskoi, että myös psykoottien sukulaisilla on korkea psykotismin taso, ja ehdotti ilmiön taustalla olevan jokin geneettinen ominaisuus. Eysenck ehdotti myös, että psykotismin ja luovuuden välillä on korrelaatio.
__notoc__


title: Psykotismi

text: Piirteen arvostelijat väittävät että piirre on liian hajanainen, jotta sitä voitaisiin pitää yhtenä piirteenä. Esimerkiksi Donald Johnsonin suorittamassa vertailututkimuksessa psykotismin huomattiin korreloivan Big Five -piirteiden "tunnollisuus" ja "miellyttävyys" kanssa, jonka takia nämä pitäisi erottaa toisistaan persoonallisuusmalleissa.


title: Psykotismi

text: Psykotisismin uskotaan liittyvän dopamiinitasoihin.. Toinen biologinen korrelaatti psykotismille on matala monoamiinioksidaasitaso. Beta-hydroksylaasi, kortisoli ja noradrenaliini aivo-selkäydinnesteessä näyttävät myös vaikuttavan psykotismitasoon. Eysenckin teoreettinen pohja mallilleen oli saksalaisen psykiatrin Heinrich Neumannin esittämä teoria, Einheitspsychosen ("psykoosien ykseys").


title: Jesse Ryhänen

text: Jesse Ryhänen (s. 23. kesäkuuta 1988 Imatra) on suomalainen jääkiekkoilija, joka pelasi kaudella 2012–2013 Suomi-sarjajoukkue Imatran Ketterässä.


title: Jesse Ryhänen

text: Ryhänen on Imatran Ketterän kasvatti. Hän pelasi joukkueessa ensimmäiset miesten pelinsä kaudella 2005–2006 Suomi-sarjassa. Ryhänen siirtyi sieltä kaudeksi 2006–2007 SaiPan A-nuoriin. Hän kauden aikana myös kaksi Mestis-ottelua alle 20-vuotiaiden maajoukkueessa. Ryhäsen läpimurto A-nuorten SM-liigassa tapahtui kaudella 2008–2009, kun hän teki tehot 29+21=50. Ryhänen oli SaiPan paras pistemies, A-nuorten pistepörssin seitsemäs sekä maalipörssin kolmas Kärppien Tomi Pekkalan kanssa. Hän pelasi myös viisi SM-liigaottelua ilman tehopisteitä.


title: Jesse Ryhänen

text: Huhtikuussa 2009 Ryhänen teki kaksivuotisen jatkosopimuksen SaiPan kanssa. Saman vuoden elokuussa joukkue lainasi hänet kaudeksi 2009–2010 Mestis-joukkue Mikkelin Jukureihin. Ryhänen jäi 14 pelaamassaan ottelussa ilman tehopisteitä ja hän palasi lokakuussa 2009 takaisin SaiPan A-nuoriin. Ryhänen pelasi siellä kaksi kuukautta tehden 14 ottelussa tehot 5+12=17. Hän palasi Jukureihin tammikuussa 2010. Ryhänen teki loppukaudella kahdeksassa runkosarjaottelussa tehot 2+1=3.


title: Jesse Ryhänen

text: Ryhänen liittyi taas elokuussa 2010 Jukureiden vahvuuteen. Marraskuussa 2010 hän purki sopimuksensa SaiPan kanssa ja palasi loppukaudeksi 2010–2011 Suomi-sarjassa pelaavaan kasvattajaseuraansa Ketterään. Ryhänen voitti kauden päätteeksi Suomi-sarjan hopeaa. Kahtena seuraavana kautena hän voitti Ketterän sisäisen pistepörssin.


title: Maailmanperintökomitea

text: Maailmanperintökomitea on Unescon toimielin, joka vastaa maailmanperintösopimuksen täyttämisestä. Se valitsee maailmanperintöluettelon kohteet. Komitea koostuu 21 sopimuksen ratifioineen valtion edustajista. Komitean jäsenet valitaan kuusivuotiskaudella, mutta valitut saavat vapaaehtoisesti istua vain neljä vuotta, jotta muutkin jäsenet pääsevät komiteaan. Nykyisistä jäsenistä kaikki ovat valinneet vapaaehtoisen neljän vuoden kauden.


title: Maailmanperintökomitea

text: Maailmanperintökomitean vastuulla on maailmanperintöluettelon julkaiseminen ja sen ajan tasalla pitäminen. Se myös hallinnoi maailmanperintörahastoa ja käsittelee jäsenvaltioiden tekemiä rahallisia avunpyyntöjä kulttuurikohteiden suojelemiseksi. Komitea tekee viimeisen päätöksen kohteen asettamisesta maailmanperintöluetteloon. Komitean vastuulla on myös jäsenvaltioiden tekemien raporttien tutkiminen ja mahdollisten lisäselvitysten pyytäminen maailmanperintökohteiden suojelusta. Lisäksi se päättää kohteiden sijoittamisesta vaarantuneiden kohteiden listalle.


title: Maailmanperintökomitea

text: Komitean apuna toimii sihteeristö, jonka Unescon pääjohtaja asettaa. Komiteaa avustaa sen tekemisissä päätöksissä myös Kulttuuriomaisuuden säilyttämisen ja entistämisen kansainvälinen tutkimuskeskus ICCROM, Rakennusmuistomerkkien ja historiallisten alueiden kansainvälinen neuvosto ICOMOS ja Kansainvälinen luonnonsuojeluliitto (IUCN).


title: The Biggest Loser

text: The Biggest Loser on televisiosarja, jota on tuotettu monissa maissa. Ohjelmassa ylipainoiset kilpailijat yrittävät pudottaa painoaan, jotta voittavat rahapalkinnon. Ohjelmasta on erilaisia versioita ympäri maailmaa, mutta jokaisessa versiossa kilpailijoilla on sama tavoite: menettää (prosentuaalisesti) eniten painoa ja tulla suurimmaksi pudottajaksi ("Biggest Loser").


title: Superoksidi

text: Superoksidi on anioni, jonka kaava on O usein myös O. Superoksidi-ionissa on pariton määrä elektroneja eli se on radikaali ja erittäin helposti reagoiva. Metallikationin ja superoksidianionin muodostamaa ioniyhdistettä kutsutaan myös superoksidiksi.


title: Superoksidi

text: Superoksidi-ionissa happiatomien hapetusluku on −½ ja niiden välinen etäisyys on 1,33 ångströmiä. Happimolekyylissä vastaava etäisyys on 1,21 Å ja peroksidi-ionissa 1,49 Å.


title: Superoksidi

text: Superoksidi-ioni ja metallisuperoksidit ovat väriltään keltaisia tai oransseja. Ioni tekee yhdisteistä myös paramagneettisia. Ioni on myös vahva hapetin.


title: Superoksidi

text: Alkalimetalleista kaliumista, cesiumista ja rubidiumista muodostuu niiden superoksideita hapen ja metallin välisellä reaktiolla. Natriumperoksidi muuntuu hapen vaikutuksesta natriumsuperoksidiksi korotetussa lämpötilassa ja paineessa.


title: Superoksidi

text: Kuivina superoksidit ovat melko stabiileja, mutta vedessä ne hajoavat disproportioituen hyvin nopeasti.


title: Superoksidi

text: 2 O + 2 HO → O + HO + 2 OH


title: Superoksidi

text: Superoksidit hajoavat myös kuumennettaessa.


title: Superoksidi

text: 2 O → O + O


title: Superoksidi

text: Elimistössä superoksidi-ioneita muodostuu muun muassa mitokondriossa, jos elektroninsiirtoketjun tuloksena tapahtuva hapen pelkistyminen ei tapahdu täydellisesti. Sitä muodostuu myös NMDA-reseptorien ylistimulaatiossa sekä hieman myös lipidisynteesin yhteydessä.


title: Superoksidi

text: Superoksidi-ioni voi vahingoittaa solukalvoja sekä muodostaa neurotoksisia hydroperoksyyliradikaaleja tai peroksinitriittejä, jotka ovat myrkyllisiä.


title: Superoksidi

text: Superoksididismutaasientsyymi eli SOD muuntaa superoksidi-ionin vetyperoksidiksi ja hapeksi ja estää näin solujen ikääntymistä ja syöpäkasvaimien syntyä. Entsyymin aktiiviseen kohtaan on sitoutunut metalli-ioneita, joita voivat olla esimerkiksi mangaani ja rauta tai kupari ja sinkki. CuZnSOD-entsyymiä on kaikilla aitotumaisilla eliöillä ja myös joillakin bakteereilla. Nisäkkäillä entsyymi on aktiivinen erityisesti aivoissa, maksassa ja verisoluissa.


title: Pablo Barrera

text: Pablo Edson Barrera Acosta (s. 21. kesäkuuta 1987) on meksikolainen jalkapalloilija, joka edustaa Espanjan Primera Divisiónissa pelaavaa Zaragozaa. Pelipaikaltaan hän on laitalinkki.


title: Pablo Barrera

text: Barrera aloitti uransa keskikenttäpelaajana meksikolaisessa Universidad Nacionalissa. Hän tuli seuraan 11-vuotiaana ja pääsi tekemään liigadebyyttinsä vuonna 2005. Heinäkuussa 2008 Barreran revenneen nivelsiteen vuoksi hän oli sivussa kuusi kuukautta. Barrera palasi pelikentille tammikuun alussa ja teki heti palattuaan maalin.


title: Pablo Barrera

text: Barrera teki englantilaisen West Ham Unitedin kanssa neljän vuoden sopimuksen, jossa oli yhden vuoden optio. Sopimuksen arvo oli 4 miljoonaa puntaa. Barrera debytoi Valioliigassa elokuussa 2010 Aston Villaa vastaan.


title: Pablo Barrera

text: Barrera edusti Meksikoa vuoden 2007 nuorten MM-kisoissa tehden kaksi maalia. Hän debytoi Meksikon maajoukkueessa ystävyysottelussa Guatemalaa vastaan lokakuussa 2007. Hän teki ensimmäisen maajoukkuemaalinsa Nicaraguaa vastaan heinäkuussa 2009 CONCACAF Gold Cupissa, jonka Meksiko voitti. Barrera pelasi kolme ottelua MM-kisoissa 2010. Ottelussa Ranskaa vastaan Barrera hankki joukkueelleen rangaistuspotkun, jolla Meksiko voitti 2–0.


title: Sara Allgood

text: Sara Allgood () oli irlantilainen elokuvanäyttelijä, jonka merkittävimpiä elokuvia olivat Alfred Hitchcockin ohjaukset "Puhtauden lunnaat" (1929) ja "Juno ja riikinkukko" (1930) sekä elokuva "Vihreä oli laaksoni" (1941), josta hän oli Oscar-ehdokkaana parhaasta naissivuosasta.


title: Sara Allgood

text: Allgood aloitti teatterinäyttelijänä 1903 ensin Irish National Theatre Societyssä ja sittemmin Abbey Theatressa Dublinissa. Hänen ensimmäinen elokuvaroolinsa oli "Just Peggy" (1918), jonka hän teki teatterikiertueen aikana Australiassa. Sen jälkeen hän jatkoi teatteriuraansa, kunnes sai osat Alfred Hitchcockin elokuvissa "Puhtauden lunnaat" (1929) ja "Juno ja riikinkukko" (1930). Jälkimmäistä roolia hän oli myös näytellyt näyttämöllä 1924.


title: Sara Allgood

text: 1930-luvulla Allgodilla oli hyviä rooleja teatterissa ja epämerkittäviä elokuvaosia. Hän muutti Yhdysvaltoihin 1940 ja sai roolin John Fordin ohjaamasta elokuvasta "Vihreä oli laaksoni" (1941), joka voitti useita Oscar-palkintoja. Allgood itse oli ehdolla parhaasta naissivuosasta. Sen ansiosta hän sai pitkäaikaisen sopimuksen 20th Century Foxin kanssa. Hänen roolinsa olivat kuitenkin joko irlantilaisia äitejä tai palvelijoita, mikä ei tyydyttänyt vahvoihin teatterirooleihin tottunutta Allgoodia. Hänen viimeiseksi elokuvakseen jäi "Tusinoittain halvemmalla".


title: Locnville

text:
Locnville on eteläafrikkalainen electro-hiphop-duo. 14.5.1990 syntyneet kaksospojat Andrew ja Brian Chaplin perustivat duon Cape
Townissa, Etelä-Afrikassa vuonna 2009. Pojat ovat laulaja-laulunkirjoittajia, musiikin tuottajia ja musikantteja. Heidän äitinsä asuu Yhdysvalloissa, joten he ovat asuneet osan lapsuudestaan ja nuoruudestaan siellä.


title: Locnville

text: Pojat kertovat haastatteluissa pitävänsä myös rock-musiikista, jota he yrittävät sisällyttää Etelä-Afrikassa suosittuun elektroon. Ensimmäinen studioalbumi Sun In My Pocket julkaistiin vuonna 2010. Se sisältää 13 kappaletta. Musiikkivideoita on julkaistu neljä: Sun In My Pocket, 6 Second Poison, There, Love Rush ja Stars Above You.


title: Locnville

text: Veljekset ovat kaukaista sukua elokuvaohjaaja Charlie Chaplinille.


title: Riser-kortti

text: Riser-kortti on tietokoneen emolevyyn kytkettävä piirilevy, jonka avulla koneeseen voidaan kytkeä useampia laajennuskortteja. Riser-korttia käytetään usein matalan profiilin tietokonekoteloissa, joissa kotelon korkeus rajoittaa täysikokoisen laajennuskortin asettamista kohtisuoraan. Koska riser-kortti sijoittaa laajennuskortit vaakasuorasti emolevyn yläpuolelle, sen käyttäminen voi säästää tilaa kotelon sisällä.


title: Pál Joensen

text: Pál Joensen (s. 10. joulukuuta 1990 Vágur) on färsaarelainen uimari. Hän kilpailee pääasiassa 800 metrin ja 1 500 metrin vapaauintimatkoilla.


title: Pál Joensen

text: Joensen voitti nuorten Euroopan-mestaruuden 400, 800 ja 1 500 metrin vapaauinnissa Belgradissa 2008. Hän sai hopeaa Budapestin pitkän radan EM-kisoista 2010 1 500 metrin vapaauinnista ajalla 14.56,90. Shanghain MM-kilpailuissa 2011 hän oli 800 metrillä viides ja 1 500 metrillä neljäs.


title: Pál Joensen

text:
Joensen kilpaili Lontoon olympialaisissa 2012 emämaa Tanskan edustajana, koska Färsaarilla ei ole omaa olympiakomiteaa. Hän sijoittui 400 metrillä kymmenenneksi ja 1 500 metrillä 17:nneksi. Saman vuoden
Istanbulin lyhyen radan MM-kilpailuissa hän saavutti Färsaarille pronssia 1 500 metriltä ajalla 14.36,93. Barcelonan MM-kilpailuissa 2013 hän oli 800 ja 1 500 metrillä seitsemäs. Saman vuoden Herningin lyhyen radan EM-kilpailuissa hän sai 1 500 metrillä hopeaa ajalla 14.35,99. Berliinin pitkän radan EM-kilpailuissa 2014 hän oli toinen sekä 800 metrin (aika 7.48,49) että 1 500 metrin (14.50,59) vapaauinneissa.


title: Pál Joensen

text: Vaikka Joensen on menestynyt pitkien ratojen kilpailuissa, hän harjoittelee suurimman osan vuodesta lyhyellä radalla, sillä Färsaarilla ei ole yhtäkään pitkää allasta.


title: Matti Lohen koulu

text: Matti Lohen koulu sijaitsee Rautalammin kirkonkylällä. Luokkia koulussa on 1–9, eli ylä- ja ala-aste toimivat samassa yksikössä.


title: Valitsijamies

text: Valitsijamies on epäsuorassa vaalitavassa henkilö, joka valitaan äänestämään lopullisen vaalin ehdokkaista itselleen mieluisin.


title: Valitsijamies

text: Esimerkiksi Yhdysvaltain presidentinvaalia edeltää valitsijamiesvaalit, joissa valittu Yhdysvaltain valitsijamieskokous suorittaa varsinaisen vaalin. Yhdysvalloissa epäsuora vaalitapa otettiin käyttöön, jotta suuret osavaltiot eivät dominoisi koko vaalia. Eri osavaltioilla on eri määrä valitsijamiehiä. Joissakin osavaltioissa valitsijamiesten on sitouduttava äänestämään edustamansa puolueen ehdokasta.


title: Valitsijamies

text: Suomen tasavallan presidentti valittiin valitsijamiesten äänestyksellä viimeisen kerran presidentinvaalissa 1988. Silloisen hallitusmuodon mukaan presidentinvaalien ensimmäinen kierros käytiin suorana henkilövaalina, ja toinen kierros valitsijamiesten kesken, koska kukaan ei saanut ensimmäisellä kierroksella yli viittäkymmentä prosenttia kansan äänistä.


title: Carrozzeria Ghia

text: Carrozzeria Ghia SpA on Torinossa vuonna 1915 perustettu autonmuotoilutoimisto ja autonkorivalmistaja. Sen perustivat Giacinto Ghia ja Gariglio nimellä "Carrozzeria Ghia & Gariglio". Ghia valmisti alun perin kevyitä alumiinirakenteisia koreja autoihin, kuten vuoden 1929 Mille Miglia -kilpailun voittaneen Alfa Romeo 6C 1500:n. Maailmansotien välisenä aikana yritys valmisti koreja useille italialaisille automerkeille, kuten Alfa Romeolle, Fiatille ja Lancialle.


title: Carrozzeria Ghia

text: Toisen maailmansodan jälkeisinä vuosina Ghia muotoili monia tunnettuja automalleja kuten Kuplan alustalle rakennetun Karmann Ghian.


title: Carrozzeria Ghia

text: Vuodesta 1973 lähtien Ghia-nimeä on käytetty Fordin korkeamman varustetason henkilöautojen yhteydessä. Britanniassa Ghia-nimen käyttö päättyi vuonna 2010 jolloin korkeimmasta varustelutasosta ryhdyttiin käyttämään nimeä Titanium.


title: John Longden

text: John Longden () oli brittiläinen elokuvanäyttelijä. Hän aloitti uransa mykkäelokuvissa 1920-luvulla, jota ennen hän toimi kaivosinsinöörinä. Hänestä kehittyi arvostettu luonnenäyttelijä. Hänet muistetaan parhaiten viidestä Alfred Hitchcockin ohjaamasta elokuvasta (muun muassa "Puhtauden lunnaat" ja "Nuori ja viaton").


title: New World Order

text: New World Order voi tarkoittaa:


title: Istanbulin maanjäristys 1509

text: Istanbulin vuoden 1509 maanjäristys, jonka keskipiste oli Marmaranmeressä, oli voimakkuudeltaan 7,2 ± 0,3 M. Järistystä seurasi tsunami ja 45 päivää kestäneet jälkijäristykset. Kuolleitten määrä vaihtelee eri lähteissä 1 000 ja 13 000 välillä.


title: Istanbulin maanjäristys 1509

text: Hagia Sofiasta romahti yksi minareetti, mutta muuten se selvisi ilman vahinkoja.


title: Ganbaataryn Tögsbayar

text: Ganbaataryn Tögsbayar (joskus myös Ganbaatar Tugsbayer; ; s. 13. toukokuuta 1985) on mongolialainen jalkapalloilija, pelipaikaltaan hyökkääjä. Hän edustaa seuratasolla Selenge Press Ulan Bator -seuraa. Tögsbayar on Mongolian maajoukkueen historian paras maalintekijä kuudella maalillaan.


title: Luettelo televisiosarjan Bakugan jaksoista

text: Luettelo Bakugan-sarjan jaksoista. Jaksot ovat tuotantokausikohtaisessa luettelossa Kanadan alkuperäisessä esitysjärjestyksessä.


text: Ensimmäinen tuotantokausi Bakugan Battle Brawlers alkoi jaksolla "The Battle Begins", joka esitettiin 24. helmikuuta 2008. Kausi käsitti 52 jaksoa ja päättyi jaksoon "Game Over" 16. marraskuuta 2008. Kauden toista puoliskoa ei lainkaan esitetty Suomessa.


title: LWD Żak

text: LWD Żak oli puolalainen LWD-yhtiön kehittämä kaksipaikkainen matkalento- ja koulukone, jonka ensilento tehtiin 23. maaliskuuta 1947. Koneita rakennettiin vuonna 1948 kaikkiaan 13 kappaletta.


title: LWD Żak

text: Żak-koneen (suomeksi opiskelija) suunnitteli Tadeusz Sołtyk vuonna 1946 osana Puolan lentokoneteollisuuden jälleenrakentamista Saksan aikaansaamasta tuhosta. Kone oli alataso, jossa oppilas ja opettaja istuivat vierekkäin, mikä oli tuohon aikaan moderni ratkaisu. Siinä oli kiinteät laskutelineet ja kannuspyörä. Żak-1-versiossa oli tšekkiläinen 65 hv Walter Mikron III -moottori. Toisessa prototyypissä Żak-2 oli samantehoinen Continental A-65 -moottori ja avo-ohjaamo. Se lensi 27. marraskuuta 1947.


title: LWD Żak

text: Viestintäministeriö tilasi 10 konetta. Niissä oli Walter Mikron moottorit ja katettu ohjaamo, tyyppitunnus oli Żak-3. Ne toimitettiin puolalaiselle lentokerholle, joka käytti niitä vuoteen 1955 asti. 20. lokakuuta 1948 lensi Żak-4-versio, joka oli tarkoitettu purjelentokoneiden hinaamiseen, mutta oli tässä huonompi kuin vanha neuvostoliittolainen Polikarpov Po-2.


title: LWD Żak

text: Żak-3 SP-AAX on Puolan ilmailumuseossa Krakovassa (vuonna 2007 osina).


title: Klaipėdan kunnallispiiri

text: Klaipėdan kunnallispiiri () on yksi Liettuan 60 kunnallispiiristä, joka sijaitsee Klaipėdan läänissä, maan länsiosassa. Vuonna 2008 kunnallispiirin väkiluku oli 50 617 asukasta (13,4 % läänin väkiluvusta). Hallinnollisena keskuksena toimii Gargždai.


title: Klaipėdan kunnallispiiri

text:
Kunnallispiiri ympäröi Klaipėdan kaupunkia ja rajoittuu lännessä Itämereen. Nimestään huolimatta Klaipėdan kaupunki on oma kuntansa, eikä se ole osa samannimistä kunnallispiiriä.
__notoc__


title: Linnakivi

text: Linnakivi on siirtolohkare Pieksämäellä. Se sijaitsee entisen Pieksämäen maalaiskunnan alueella Mataramäen tien varressa. Linnakiveä mainostetaan Suomen toiseksi suurimmaksi jääkauden aikaiseksi siirtolohkareeksi, mikä ei kuitenkaan Hymy-lehden mukaan pidä paikkaansa. Kivi on kooltaan 13 × 11 × 15 meriä.


title: Anna Bjorn

text: Anna Bjorn (syntyään Anna Björnsdóttir; s. 1955) on islantilainen malli ja näyttelijä. 1980-luvulla hän esiintyi muutamissa elokuvissa ja televisiosarjoissa. 1970- ja 1980-lukujen aikana hän myös esiintyi Noxzernan ja Vidal Sassoonin mainoksissa.


title: Anna Bjorn

text: Bjorn oli jonkin aikaa naimisissa islantilaisen muusikko-näyttelijä Jakob Magnússonin kanssa.


title: Aleksandr Beljajev

text: Aleksandr Romanovitš Beljajev (, 1884–1942) oli venäläinen ja neuvostoliittolainen tieteiskirjailija. 1920- ja 1930-lukujen tuotantonsa ansiosta hän lukeutui Neuvostoliiton arvostetuimpiin tieteiskirjailijoihin.


title: Aleksandr Beljajev

text: Aleksandr Beljajev syntyi 1884 Smolenskissa ortodoksipapin poikana. Aleksandrin sisar Nina kuoli lapsena sarkoomaan ja veli Vasili, eläinlääketieteen opiskelija, hukkui veneonnettomuudessa.


title: Aleksandr Beljajev

text: Isä lähetti Aleksandrin vuonna 1895 pappisseminaariin. Aleksandr valmistui seminaarista 1901, mutta oli tuolloin jo vakaumuksellinen ateisti. Vastoin isänsä toiveita hän kirjoittautui oikeustieteelliseen lyseoon Jaroslavlissa. Isän kuoltua Aleksandr alkoi elättää itseään antamalla kotiopetusta, toimimalla teatterin lavastajana ja soittamalla viulua sirkusorkesterissa.


title: Aleksandr Beljajev

text: Valmistuttuaan lyseosta 1906 Beljejev työskenteli juristina Smolenskissa. Hän menestyi hyvin ja keräsi tulojensa turvin taidetta sekä mittavan kotikirjaston. Hän myös matkusteli ulkomaille mm. Ranskaan ja Italiaan. 1914 Beljajev luopui juristinammatistaan ja omistautui kirjallisuudelle ja teatterille.


title: Aleksandr Beljajev

text: Vuonna 1919, 35 vuoden iässä, Beljajev sairastui tuberkuloosiin, jonka edetessä hänen jalkansa halvautuivat. Beljajev vietti kuusi vuotta vuoteenomana. Beljajevin vaimon jätettyä hänet Beljajev muutti äitinsä ja vanhan lastenhoitajansa kanssa Jaltalle, jossa hänen kuntonsa alkoi kohentua. Toipilasaikanaan Beljajev luki paljon ja opiskeli kieliä, lääketiedettä, biologiaa, historiaa ja insinööritieteitä. Vuoteen 1923 mennessä hän tervehtyi lähes täysin ja muutti Moskovaan.


title: Aleksandr Beljajev

text: Moskovassa alkoi Beljajevin varsinainen luomiskausi. Julkaistuaan lukuisia tieteiskertomuksia kirjallisissa lehdissä häntä alettiin luonnehtia "Neuvostoliiton Jules Verneksi". Ensimmäinen romaani "Professori Dowellin pää" (Голова профессора Доуэля) ilmestyi 1925. Tätä seurasivat "Atlantiksen viimeinen ihminen" (Последний человек из Атлантиды), "Amfibi" (Человек-амфибия) ja "Taistelu avaruudessa" (Борьба в эфире).


title: Aleksandr Beljajev

text: Vuonna 1928 Beljajev perheineen muutti Leningradiin. Hän jatkoi aktiivista kirjoittamista. Ilmestyivät mm. "Maailman herra" (Властелин мира) ja "Ihmeellinen silmä" (Чудесное око). 1930 Beljajevin kuusivuotias tytär kuoli aivokalvontulehdukseen ja toinen tytär sairastui riisitautiin. Myös Beljajevin oma tuberkuloottinen spondyliitti oireili.


title: Aleksandr Beljajev

text: Vuonna 1931 ilmestyi Beljajevin romaani "Maailma palaa" (Земля горит) populaaritieteellisiä artikkeleja ja tieteiskirjallisuutta julkaisevassa aikakauslehdessä Vokrug sveta ("Maailman ympäri"). Beljajev kuului lehden vakituisiin avustajiin vuoteen 1938 asti. Vuonna 1934 englantilainen sosialistinen tieteiskirjailija H.G. Wells vieraili hänen luonaan Leningradissa.


title: Aleksandr Beljajev

text: Viimeiset vuotensa Beljajev eli Puškinissa Leningradin eteläpuolella. Juuri ennen toisen maailmansodan alkamista Beljajev joutui leikkaukseen, minkä vuoksi hän ei noudattanut käskyä evakuoitua. Saksalaiset miehittävät Puškinin ja Beljajev kuoli siellä nälkään tammikuussa 1942. Saksalaiset vangitsivat hänen vaimonsa ja siskonsa ja toimittivat nämä keskitysleirille Puolaan.


title: Abrahadabra

text: Abrahadabra on norjalaisen black metal -yhtye Dimmu Borgirin yhdeksäs pitkäsoitto ja ensimmäinen albumi sitten "Spiritual Black Dimensionsin" ilman basisti-laulaja ICS Vortexia ja kosketinsoittaja Mustista. Kappaleista ”Gateways” ja ”Dimmu Borgir” on tehty musiikkivideot.Rajoitettu painos:Sessio


title: Abrahadabra

text: Vierailijat


title: LWD Zuch

text: LWD Zuch oli puolalainen koulukone. Ensimmäinen kone valmistui vuonna 1948 LWD-tehtaalta.


title: LWD Zuch

text: Tadeusz Sołtykin kehitteli koneen LWD Junak -koneesta. Se oli tarkoitettu siviilikoulutukseen ja taitolentoon. Se oli Junak-1:n kaltainen. Ensilento tehtiin 1. syyskuuta 1948. Kun Puolassa tehtiin päätös olla valmistamatta Walter Mikron 6 -moottoria, myös koneen sarjatuotanto peruuntui. Toinen prototyyppi Zuch-2 käytti Bramo Sh 14- moottoria, ja se lensi ensimmäisen kerran 1. huhtikuuta 1949. Tähtimoottori lisäsi koneen vastusta merkittävästi, ja huippunopeus putosi 244 km/h:sta 222 km/h:iin. Viisi Zuch-2-versiota rakennettiin. Koneet palvelivat Puolan lentoseuraa vuoteen 1955 asti.


title: LWD Zuch

text: Zuch-1 (SP-BAD, osina), Zuch-2 (SP-BAM, osina) ja Zuch-2 (SP-BAO keskeneräinen restauraatio) ovat Puolan ilmailumuseossa.


title: NRK2

text: NRK2 on Norjan yleisradioyhtiö NRK:n toinen televisiokanava. Vuonna 1995 parlamentti päätti perustaa toisen NRK-kanavan, jonka nimi on NRK2. Kanava aloitti 1. syyskuuta 1996. Kanava näyttää uutisia, keskusteluohjelmia, dokumentteja, analyysejä ja kulttuuriohjelmia.


title: Robert Picardo

text: Robert Picardo (s. 27. lokakuuta 1953) on yhdysvaltalainen näyttelijä, joka tuli tunnetuksi "" -sarjasta. Sen lisäksi hän on esiintynyt lukuisissa muissa televisiosarjoissa kuten "China Beach", "Innerspace", "Koti kuntoon", "Tähtiportti" ja "Stargate Atlantis". Hän on myös esiintynyt elokuvissa.


title: Robert Picardo

text: Picardo syntyi Philadelphiassa. Hän on italialais-amerikkalainen, sillä hänen isänsä Joe Picardon perhe on kotoisin Napolista ja äitinsä Bombasta, Abruzzosta.


title: Robert Picardo

text: Picardo valmistui William Penn Charter Schoolista vuonna 1971 ja lähti Yalen yliopistoon opiskelemaan lääketiedettä, mutta päätti alkaa sittenkin näytellä. Yalessa ollessaan hän kuului a cappella -lauluryhmään "Society of Orpheus & Bacchus". Broadwaylla hän esiintyi vuonna 1977 "Gemini"- ja vuonna 1978 "Tribute"-näytelmissä.


title: Robert Picardo

text: Picardo on ollut naimisissa Linda Pawlikin kanssa vuodesta 1984, ja hänellä on tyttäret Gina ja Nikky. Picardo on The Planetary Societyn jäsen.


title: Robert Picardo

text: Picardo teki elokuvadebyyttinsä Eddie Quistina, sarjamurhaajaihmissutena Joe Danten elokuvassa "Ulvonta" vuonna 1981. Hänellä oli myös rooli tilannekomediasarjassa "Alice". Hän esitti muutamia osia Danten vuoden 1985 lasten tieteiselokuvassa "Explorers – tutkimusmatkailijat", ja esiintyi myöhemmin Danten elokuvissa "Piru naapurissa", "", "Kinopaniikki", "Gremlins 2 – uusi pesue", "Pienet soturit" ja "Pieni suuri seikkailu".


title: Robert Picardo

text: Picardo esitti myös Meg Mucklebonesia Ridley Scottin elokuvassa "Legenda", ja hänellä oli pieni rooli hautajaisten ohjaajana John Landisin "Amazonissa". Hän on Pfishin ääninäyttelijä kahdessa "Pfish & Chip" -lyhytelokuvassa. Picardo on myös "Total Recall – Unohda tai kuole" -elokuvan Johnny Cabin ääni. Hän esiintyi "Teho-osastossa" toisen tuotantokauden kuudennessa jaksossa vuonna 1995 Abraham Zimblenä.


title: Robert Picardo

text: Aikaisella 1990-luvulla Picardolla oli rooli Joe "The Meat Man" Mortonina, "Koti kuntoon" -sarjan Tim Allenin hahmon naapurina ja lihakauppiaana. Vuodesta 1995 vuoteen 2001 hän näytteli Star Trekin aseman hologrammitohtori The Doctoria. Vuonna 2001 hän vieraili "Seven Days" -sarjassa. Vuonna 2004 hän alkoi esittää Richard Woolseya "Tähtiportissa" ja "Stargate Atlantisissa", ja viidennellä tuotantokaudella hänestä tuli sarjaan vakituinen hahmo.


title: Robert Picardo

text: Vuonna 2007 Picardo esitti rehtori Whitea "ssa". Samana vuonna hän myös esiintyi ohjaaja Russ Emanuelin elokuvassa John Heardin ja Vincent Pastoren kanssa. Vuonna 2008 hän näytteli Emanuelin "Chasing the Greeniä" William Devanen, Jeremy Londonin ja Ryan Hurstin kanssa.


title: Robert Picardo

text: Picardo on esiintynyt myös "Kojakissa" vuonna 1977, "E-Ringissä", "Cold Casessa" sekä "issa". Hän on esiintynyt myös Smallvillen seitsemännellä tuotantokaudella.


title: Robert Picardo

text: Vuonna 2009 Picardo esiintyi sarjoissa "Pushing Daisies", "Chuck" ja "Castle" sekä esitti pääroolia psykologisessa trillerissä "Sensored".


title: Robert Picardo

text: Vuonna 2002 Picardo kirjoitti kirjan "The Hologram's Handbook", ja sen julkaisi Pocket Books. Picardo on myös ollut Lokin ääni Xbox 360 -videopelissä "Too Human".


title: Tommy Joe Ratliff

text: Tommy Joe Ratliff (oik. Thomas Joseph Ratliff; s. 18. lokakuuta 1981) on yhdysvaltalainen basisti ja kitaristi. Hän on soittanut bassoa Adam Lambertin yhtyeessä vuodesta 2009. Ratliff on toiminut aikaisemmin kitaristina yhtyeissä The TV Babies, Turn of The Screw, Eat The Crow ja Exit Music.


title: Tommy Joe Ratliff

text: Ratliff kasvoi Burbankissa, Los Angelesissa. Ratliffin perheeseen kuuluu hänen äitinsä, Dia Ratliff ja siskonsa Lisa. Hänen isänsä Ron kuoli vuonna 2010. Ratliff on ateisti. Hänellä on lukuisia tatuointeja, joista ensimmäisen hän otti 20-vuotiaana. Hänellä on muun muassa hihatatuointi, joka sisältää kauhuelokuvien hahmoja, Depeche Mode -tatuointi ja kaksi horoskooppitatuointia. Ratliff kärsii korkeanpaikankammosta sekä unettomuudesta ja kertoo pelkäävänsä suuria nopeuksia. Ratliff nähtiin muutama vuosi sitten yhdessä Liz Anne Hillin kanssa, mutta kertoi heidän eronneen uskonnollisista syistä. Ratliff osaa soittaa koskettimia, bassoa, kitaraa ja rumpuja.


title: Tommy Joe Ratliff

text: Monen yhtyeen jälkeen Ratliff ryhtyi Adam Lambertin basistiksi. Lambertin "The Glam Nation Tour" (GNT), joka alkoi 6. kesäkuuta ja päättyi 16. joulukuuta 2010, oli Ratliffille ensimmäinen maailmankiertue. Alun perin hän haki kitaristin paikkaa, ja Monte Pittmanin lähdettyä yhtyeestä vuonna 2012 hän siirtyikin Lambertin kitaristiksi. Ratliff oli mukana myös Lambertin toisella maailmankiertueella, "We Are Glamily Tour" (WAG). Ratliff kirjoittaa musiikkia yhdessä Brian Londonin kanssa, joka soittaa koskettimia Lambertille. Heiltä on tulossa albumi.


title: Iso Kalamatalikko

text: Iso Kalamatalikko () on Pohjanmereen kuuluva matalikko, joka sijaitsee 250 kilometriä länteen Jyllannin luoteisrannikosta ja 200 kilometriä lounaaseen Norjan etelärannikosta. Se syntyi moreenista, jota laajeneva jäätikkö kasasi etureunalleen viime jääkaudella.


title: Pieni Kalamatalikko

text: Pieni Kalamatalikko () on Pohjanmeressä oleva matalikko, joka sijaitsee noin 100 kilometriä länteen Jyllannin luoteisrannikosta ja noin 150 kilometriä lounaaseen Norjan etelärannikosta. Se syntyi moreenista, jota laajeneva jäätikkö kasasi etureunalleen viime jääkaudella.


title: Jyllannin matalikko

text: Jyllannin matalikko () on Pohjanmeressä oleva matalikko, joka sijaitsee Jyllannin niemimaan luoteisrannikon edustalla viitisen kymmentä kilometriä mantereesta. Se syntyi moreenista, jota laajeneva jäätikkö kasasi etureunalleen viime jääkaudella.


title: Mika Kannisto

text:
Mika Kannisto (s. 12. toukokuuta 1969 Tammela) on suomalainen entinen jääkiekkoilija. Hän pelasi SM-liigaurallaan 385 ottelua tehoin 95+75=170. Jäähyminuutteja tuli 108. Kannisto teki urallaan enemmän maaleja kuin syötti niitä.
Kannisto oli Forssan Palloseuran kasvatti. Hän pelasi siellä ensimmäiset miesten pelinsä kaudella 1986–1987 I-divisioonassa. Tulokaskautensa jälkeen Kannisto siirtyi HPK:hon, joka pelasi vielä I-divisioonassa. Joukkue nousi kaudeksi 1988–1989 SM-liigaan, mutta Kannisto teki varsinaisen läpimurtonsa kaudella 1989–1990, jolloin hän teki tehot 14+13=27. Saldo oli hänelle yhden kauden piste-ennätys SM-liigassa. Kaudella 1992–1993 Kannisto palasi FoPSiin viiden HPK:ssa pelaamansa ottelun jälkeen. Hän oli tehoilla 25+14=39 joukkueen paras maalintekijä ja viidenneksi paras pistemies.


title: Mika Kannisto

text: Kaudeksi 1993–1994 Kannisto siirtyi KooKoon riveihin. Hän oli tehoilla 37+30=67 I-divisioonan maalipörssin toinen TuTon Pekka Virran jälkeen sekä pistepörssin viides. Kannisto oli KooKoon toiseksi paras pistemies ketjukaverinsa Mikko Laaksosen jälkeen. Hän palasi kaudeksi 1994–1995 HPK:hon, jota Kannisto edusti kevääseen 1999 saakka. Hän pelasi HPK:ssa kymmenenä kautena ja voitti joukkueessa SM-pronssia vuosina 1991, 1997 ja 1999. Ainoa muu joukkue kuin HPK, jota Kannisto edusti SM-liigassa oli Ässät kaudella 1999–2000.


title: Mika Kannisto

text:
Ässien jälkeen Kannisto siirtyi Norjan pääsarjan Frisk Tigersiin kaudeksi 2000–2001. Hän oli sekä kaudella 2000–2001 että 2001–2002 Norjan UPC-liigan pistepörssin toinen joukkuetoverinsa Kyle McDonoughin jälkeen sekä sarjan maalipörssin voittaja. Tigersin jälkeen Kannisto pelasi vielä uransa viimeisen kauden 2003–2004 Ranskan pääsarjassa Diables Rouges de Briançonissa. Hän voitti joukkueen sisäisen pistepörssin tehoilla 17+15=32.
Kannisto edusti Suomea alle 18-vuotiaiden EM-kilpailuissa vuonna 1987.


title: Bobby Sherman

text: Robert Cabot "Bobby" Sherman Jr. (s. 22. heinäkuuta 1943) on yhdysvaltalainen näyttelijä, laulaja ja satunnainen lauluntekijä, josta tuli 60- ja 70-lukujen vaihteessa suosittu teinitähti.


title: Bobby Sherman

text: Sherman syntyi Santa Monicassa Kaliforniassa. Hän valmistui vuonna 1961 Birmingham High Schoolista Van Nuysissa. Lauluopintonsa hän suoritti "Georgia Massey's School of Song and Dance"ssa.


title: Bobby Sherman

text: Shermanista tuli alun perin kuuluisa ABC:lla vuodesta 1964 vuoteen 1966 pyörineen "Shinding!"-sarjan ansiosta. Muutamien vuosien ajan hän yritti äänittää singlejä ja tehdä läpimurron musiikkialalla, mutta hänellä ei ollut kovin paljon onnea ennen, kuin hän sai roolin televisiosarjasta "Here Come the Brides" Bridget Hanleyn, Robert Brownin, David Soulin ja Joan Blondellin kanssa. Hän esiintyi myös Frankie Catalinana "The Monkees" -sarjan yhdessä jaksossa.


title: Bobby Sherman

text: Vuonna 1969 Shermanin ensimmäisestä kultasinglestä, "Little Womanista", tuli suosittu ja se pääsi Billboard Hot 100 -listan kolmanneksi. Se myös oli yhdeksän viikkoa Top 20:n joukossa. Se myi yli miljoona kopiota, ja se palkittiin lokakuussa 1969 kultalevyllä. Shermanin muita hittejä olivat "Julie (Do Ya Love Me)" (USA #5, Kanada #3, Australia #3), "Easy Come, Easy Go" (USA #9, Kanada #6), "Jennifer" (USA #60, Kanada #32), "La, La, La" (USA #9, Kanada #7) ja "The Drum" (USA #29, Kanada #32).


title: Bobby Sherman

text: Vuonna 1971 esiinnyttyään "The Partridge Familyssa" Shermanille annettiin hänen oma show’nsa ABC:lla, "Getting Together".


title: Bobby Sherman

text: Vierailtuaan Emergency!-sarjan joissain jaksoissa Sherman löysi uuden kutsumuksen, ja hän päätti keskittyä enemmän yksityiselämäänsä jättäen lopulta julkisuuden. Hän alkoikin taistella lain puolesta, ja sai yhteiskunnan hyväksi tekemiensä urotekojen ansiosta joitakin palkintoja.


title: Bobby Sherman

text: Sherman oli naimisissa Patti Carnelin kanssa vuodesta 1971 vuoteen 1979. Parilla on kaksi lasta, Christopher ja Tyler, jotka syntyivät 80-luvun alussa. Pojat ovat molemmat naimisissa, ja kummallakin on lapsia.


title: Bobby Sherman

text: Shermaniin viitataan "Simpsoneiden" jaksossa Isoveli, kun Marge Simpson muistelee, kuinka oli joskus ihastunut Shermaniin. Jaksossa Puunhalaaja Homer Simpson vertaa Jessen "uhkaavaa hyvännäköisyyttä" Shermaniin.


title: Bobby Sherman

text: Sherman mainitaan myös "Nanny"-sarjan jaksossa "My Fair Nanny". Kertoessaan Maggielle, kuinka tulla suositummaksi lukiossa, Fran käskee tytön puhua kolmesta aiheesta: pojista, vaatteista ja Bobby Shermanista. Kun Maggie kysyy, kuka Sherman on, Fran käskee hänen käyttää sittenkin Mark Wahlbergiä, vaikkei 'hän olekaan puoliksikaan niin lahjakas kuin Bobby'.


title: Bobby Sherman

text: Vuoden 1999 elokuvassa "Dick" teineille suunnattu lehti järjestää kilpailun, jossa palkintona on treffit Shermanin kanssa. Lisäksi fraasista "Peace, Love, and Bobby Sherman" ("rauhaa, rakkautta ja Bobby Sherman") tuli suosittu sanonta 1960- ja 70-luvuilla.


title: WWE Armageddon

text: Armageddon oli showpaini pay-per-view (PPV) tapahtuma, jonka tuotti World Wrestling Entertainment. Tapahtuma järjestettiin vuosittain joulukuussa. Ensimmäinen "Armageddon" järjestettiin 12. joulukuuta vuonna 1999 National Car Rental Centerissä, Floridassa. Vuonna 2009 Armageddonin korvasi .


title: WWE Armageddon

text: Armageddon (1999) pidettiin 12. joulukuuta, 1999 National Car Rental Centerissä Sunrisessä, Floridassa.


title: Selainmoottori

text: Selainmoottori tai selainydin on ohjelmistokomponentti, jonka tehtäviin kuuluu yleensä datan noutaminen verkosta ja HTML/CSS-kielisen koodin tulkitseminen näkyväksi Web-sivuksi. Yleisesti käytettyjä vapaita selainmoottoreita ovat Gecko, KHTML ja siihen pohjautuva WebKit sekä WebKitiin pohjautuva Blink. Muihin, ei-vapaisiin selainmoottoreihin lukeutuvat Microsoftin Trident sekä Opera Softwaren Presto.


title: Sierra Club

text: Sierra Club on yhdysvaltalainen ympäristöjärjestö. Luonnonsuojelija John Muir perusti järjestön San Franciscossa 28. toukokuuta 1892. Muir oli myös järjestön ensimmäinen puheenjohtaja. Nykyään järjestöön kuuluu Yhdysvalloissa yli miljoona jäsentä. Se on taistellut historiansa aikana useasti kansallispuistojen ja erämaa-alueiden suojelun puolesta.


title: Sierra Club

text: Sierra Club sai alkunsa 1890-luvulla, kun "The Century Magazine" -lehden toimittaja Robert Underwood Johnson matkusti Yhdysvaltojen länsiosiin tapaamaan John Muiria. Johnsonin tavoittena oli vakuuttaa Muir jatkamaan erämaa-aiheisten artikkelien kirjoittamista. Johnson lupasi julkaista Muirin artikkeleita lehdessään. Vastapalveluna Muir pyysi Johnsonia käyttämään lehteään vaikuttamaan päättäjiä Yosemiten kansallispuiston perustamiseen. Kansallispuisto perustettiinkin vuonna 1890. Yhdysvalloissa ei ollut vielä tuolloin kansallista organisaatiota, joka olisi huolehtinut kansallispuistojen suojelusta. Johnson ehdottikin "puolustusjärjestön" perustamista, ja joukko kalifornialaisia perusti Sierra Clubin vuonna 1892. Muirista tuli järjestön ensimmäinen puheenjohtaja.


title: Sierra Club

text: Ensimmäisenä vuosinaan Sierra Club oli suuresti vaikuttamassa Mount Rainierin (1899) ja Glacierin kansallispuistojen (1910) perustamiseen. Sierra Club koki ensimmäisen suuren haasteensa vuoden 1906 San Franciscon maanjäristyksen jälkeen. San franciscolaiset etsivät uusia vesilähteitä kaupungilleen. He halusivatkin rakentaa padon Yosemitessa sijaitsevan Tuolumnejoen Hetch Hetchyn laaksoon. Suurin osa järjestöstä vastusti padon rakentamista. Kuitenkin esimerkiksi luonnonsuojelija Gifford Pinchot tuki patohanketta. Ristiriitojen seurauksena osa patohankkeen tukijoista lähti Sierra Clubista. Järjestö taisteli padon rakentamista vastaan seitsemän vuotta, mutta presidentti Woodrow Wilson hyväksyi hankkeen vuonna 1913.


title: Sierra Club

text: Järjestö jatkoi kansallispuistojen tukemista. Se painosti Yhdysvaltain kongressia perustamaan elimen kansallispuistojen hallinoimiseen. Painostus tuotti tulosta 1916, kun National Park Service perustettiin. Järjestön jäsenmäärät kasvoivat tasaisesti. Vuonna 1908 Sierra Clubiin kuului tuhat jäsentä – 1950-luvun puolivälissä jo 10 000. Vuonna 1952 järjestö nimesi ensimmäisen palkatun johtajansa, kun David Brower sai paikan järjestön johdosta. Browerin aikana Sierra Clubista tuli poliittisesti aktiivisempi. Tästä syystä verohallitus poisti järjestöltä oikeuden verovähennyksiin. Brower joutui kiistoihin järjestön hallituksen kanssa, ja hän erosi vuonna 1969.


title: Sierra Club

text: Kanadaan perustettiin vuonna 1972 Sierra Clubin ensimmäinen osasto Yhdysvaltain ulkopuolella. Samana vuonna järjestö voitti oikeusjutun, joka kielsi DDT:n käytön tuholaismyrkkynä Yhdysvalloissa. Vuonna 1984 Sierra Club voitti puolestaan oikeuskamppailun, minkä seurauksena Yhdysvaltain ympäristönsuojeluvirasto joutui jatkossa valvomaan radioaktiivisia saasteita. Nykyään Sierra Clubissa on jo 1,3 miljoonaa jäsentä.


title: WWE Judgment Day

text: Judgement Day oli showpaini pay-per-view (PPV), minkä tuotti World Wrestling Entertainment (WWE), joka toukokuu. Tapahtuma keksittiin vuonna 1998 lokakuussa In Your House toutantona. Vuonna 1999 tapahtuman paikkasi Over the Edge, missä nähtiin Owen Hartin kuolema. Vuonna 2000 Judgment Day tapahtuma tuotiin takaisin ja siitä tehtiin jokavuotinen PPV tapahtuma. Vuodesta 2004 vuoteen 2006 tapahtuma toimi SmackDown brändin PPV:nä. Vuoden 2007 WrestleManian jälkeen kaikista tapahtumista tuli kolmi-brändisiä.


title: WWE Judgment Day

text: Vuonna 2010 Judgment Day:n paikkasi Over the Limit.


title: Dan Frischman

text: Dan Frischman (s. 23. huhtikuuta 1959 Whippany, New Jersey) on yhdysvaltalainen näyttelijä. Frischmanin syntymävuoden sanotaan usein olevan 1964, sillä aikaisin hänen urallaan hänen näyttelyagenttinsa laittoi hänet harjoittamaan iän väärentämistä, jotta hän vaikuttaisi viisi vuotta nuoremmalta ja olisi sopivampi teinien rooleihin.


title: Dan Frischman

text: Frischman on myöntänyt, että hänet sekoitetaan usein häntä vanhempaan Daniel Frishmaniin.


title: Dan Frischman

text: Ennen läpimurtoaan televisiossa Frischman työskenteli usein taikurina Los Angelesin alueella esiintyen usein lasten syntymäpäiväjuhlilla. Hän toi usein esityksiinsä komediaa, ja olikin 1980-luvulla suosittu esiintyjä.


title: Dan Frischman

text: Frischman huomattiin ensi kerran 17. maaliskuuta 1982 NBC:n televisiosarjassa "The Facts of Life". Jaksossa "Kids Can Be Cruel" Frischman esitti lukio-opiskelija Carl "Rocky" Priceä, jota hänen koulutoverinsa kiusasivat hänen aknensa ja "nörttiytensä" vuoksi. Jakson henkilöt viittasivatkin Frischmaniin "pitsanaamana". Jaksossa Mindy Cohnin esittämä hahmo Natalie Green suuttuu kämppikselleen Blair Warnerille (Lisa Whelchel) ja lähettää hänet treffeille "Rockyn" kanssa.


title: Dan Frischman

text: Vuonna 1983 Frischman esiintyi komedia-kulttielokuvassa "Tähtijengi – Get Crazy USA!" Joeyna. Samana vuonna hän esiintyi elokuvassa "Good-bye, Cruel World".


title: Dan Frischman

text: Frischmanin ensimmäinen pääosarooli oli Manhattanille perustuvassa lukioelokuvassa opiskelija Arvid Engeninä. Sarja oli ABC:n "Head of the Class".


title: Dan Frischman

text: Arvid oli tyypillinen nörtti, joka oli kiinnostunut tietokoneista ja tieteestä. Arvid ja hänen luokkatoverinsa olivat mahdollisesti neroja, joten heidät laitettiin "I.H.P."-ohjelmaan, joka oli tarkoitettu lahjakkaille ja edistyneille opiskelijoille.


title: Dan Frischman

text: Frischmanin toinen pääosa oli Chris Potterin rooli 90-luvun Nickelodeonin tv-sarja "Kenan & Kelissä". Taas kerran Frischman esitti sosiaalisesti rajoittunuitta nörttiä, Kenanin pomoa.


title: Dan Frischman

text: Kenan ystävänsä Kelin kanssa pysähtyi usein käymään ruokakaupassa, useimmiten vain ärsyttämässä Chrisiä. Vaikka Chris oli kolmekymppinen ja hän oli tasapainoisessa tilanteessa, hän asui dominoivan äitinsä kanssa. Chris muistutti usein asiakkaitaan ja muita vieraitaan hänen autossaan olevasta radiosta, yrityksenään kerätä kunnioitusta muilta ihmisiltä. Yksi Chrisin ahdistuksen kohteista oli toistuva painajainen, jossa jättiläispupu jahtasi häntä.


title: Jóan Edmundsson

text: Jóan Símun Edmundsson (s. 26. heinäkuuta 1991) on färsaarelainen jalkapalloilija, pelipaikaltaan keskikenttäpelaaja. Hän edustaa seuratasolla englantilaista Newcastle Unitedia, johon hän siirtyi B68 Toftirista vuonna 2010. Edmundsson pelaa maajoukkuetasolla sekä maansa alle 21-vuotiaiden että aikuisten maajoukkueessa. Hän on pelannut aikuisten maajoukkueessa neljä ottelua ja tehnyt yhden maalin.


title: Skin o’ My Teeth

text: Skin o’ My Teeth on yhdysvaltalaisen thrash metal -yhtye Megadethin singlejulkaisu, ja se on järjestyksessään kolmas single "Countdown to Extinction" -albumilta, joka julkaistiin vuonna 1992. Single julkaistiin 1993. Albumin on kirjoittanut Dave Mustaine. Kappale on yksi albumin nopeatempoisimmista kappaleista. Kappaleen sanoitukset käsittelevät ihmistä, joka yrittää itsemurhaa, mutta epäonnistuu joka kerralla. Mustaine kertoi konsertissa kappaleen kuvaavan hyvin hänen tuonaikaisia päihdeongelmiaan. Konsertissa ennen kappaleen aloitusta hän kertoi kappaleen kertovan, miten hän on halunnut useasti päättää elämänsä, johon ei ole loppujen lopuksi kuitenkaan kyennyt.


title: Skin o’ My Teeth

text: Suomalainen melodista death metallia soittava yhtye Kalmah on tehnyt kappaleesta cover-version, joka julkaistiin vuonna 2002 albumilla They Will Return.


title: Denise Galik

text: Denise Galik-Furey (s. 4. joulukuuta 1950 Cleveland, Ohio) on yhdysvaltalainen televisiossa ja elokuvissa esiintynyt näyttelijä.


title: Denise Galik

text: Galik on esiintynyt televisiossa lukuisissa saippuaoopperoissa. Hänen ensimmäinen saippuaoopperaroolinsa oli CBS:n saippuassa "Knots Landing" Linda Strickerinä vuodesta 1980 vuoteen 1981. Hän on esiintynyt myös "Flamingo Road" -sarjassa Christie Kovacsina ja "General Hospital" -sarjassa Rhonda Wexlerinä vuodesta 1992 vuoteen 1994. Denise loi Rhondan roolinsa uudestaan "Port Charlesissa" vuosina 1997 ja 2001.


title: Denise Galik

text: Galikina toisia hyvin tunnettuja tv-rooleja ovat Kim Sedgewickinä "The Best Times" -tv-sarjassa sekä vuoden 1984 hittisarjassa "V" Maggie Blodgettina.


title: Denise Galik

text: Galik on tehnyt vierailuja moniin tv-ohjelmiin. Näihin ohjelmiin lukeutuvat "Welcome Back Kotter", "Rhoda", "The Incredible Hulk", "A-Team", "Ritari Ässä", "Magnum, P.I." ja "Kova laki".


title: Denise Galik

text: Galik on esiintynyt monissa elokuvissa. Hänen ensimmäinen elokuvaroolinsa oli vuoden 1975 elokuvassa "Happy Hooker". Muita hänen elokvuiaan ovat "Viikonloppu Kaliforniassa" (1978), "Voi Luoja!" (1980), "Älä vastaa puhelimeen" (1980), "Deadly Games" (1982), "Tähtijengi – Get Crazy USA!" (1983), "Tiikerinsilmä" (1986) ja "Villi yö" (1991).


title: Vardan Minasjan

text: Vardan Minasjan (, s. 5. tammikuuta 1974) on armenialainen jalkapallovalmentaja ja entinen keskikenttäpelaaja.


title: Vardan Minasjan

text: Minasjan aloitti pelaajauransa Neuvostoliiton romahtamisen jälkeen Zankezour Gorisissa, josta siirtyi jo 1992 FC Pyunik Jerevaniin. Minasjan voitti seuran paidassa kaksi Armenian jalkapalloliigan mestaruutta, kunnes siirtyi kaudeksi 1997–1998 paikallisvastustaja Erebuni Jerevaniin. Tämän jälkeen hän kokeili siipiään myös ulkomailla ja edusti kaudella 1998–1999 sveitsiläistä FC Lausanne-Sportia, mutta otteluita Lausannessa Minasjanille kertyi vain kaksi. Epäonnistuneen kauden jälkeen hän siirtyi Venäjälle, jossa pelasi 1. divisioonassa FK Lokomotiv Pietarissa. Vuonna 2001 Minasyan palasi Pyunikiin, jossa lopetti pelaajauransa 2003.


title: Vardan Minasjan

text: Armenian maajoukkueessa Minasjan esiintyi 11 maaottelussa.Valmennusuransa Minasjan aloitti FC Pyunikin apuvalmentajana 2006. Hän toimi myös skotlantilaisen Ian Porterfieldin apulaisvalmentajana Armenian maajoukkueessa. Porterfieldin erottua elokuussa 2007 terveyssyiden vuoksi nousi Minasjan yhdessä toisen apuvalmentajan Tom Jonesin kanssa maajoukkueen peräsimeen. Tanskalaisen Jan Børge Poulsenin noustua tammikuussa 2008 päävalmentajaksi jatkoi Minasjan apuvalmentajana.


title: Vardan Minasjan

text: Samaan aikaan maajoukkuepestinsä ohella Minasjan toimi FC Pyunikin apuvalmentajana. Kesäkuussa 2008 hän nousi seuran päävalmentajaksi. Jan B. Poulsen sai potkut maajoukkueesta maaliskuun lopussa 2009, ja Minasjan nousi jälleen päävalmentajaksi. Helmikuussa 2010 hän teki EM2012-karsinnat kattavan sopimuksen maajoukkueen kanssa.


title: Vardan Minasjan

text: Seuratasolla Minasjan luotsasi Pyunikin Armenian mestariksi kolmesti perättäin vuosina 2008–2010 ja hänet valittiin maan parhaaksi valmentajaksi 2010 ja 2011. Syyskuussa 2011 Minasjanista tuli myös Pyunikin urheilutoimenjohtaja. Hän jätti päävalmentajan tehtävät joulukuussa 2011.


title: Vardan Minasjan

text: Maajoukkuevalmentajana Minasjan ei onnistunut viemään Armeniaa EM-kisoihin 2012 eikä MM-kisoihin 2014. Hän sai potkut tehtävästään lokakuun lopussa 2013.


title: Asko Rantanen

text: Asko Rantanen (s. 6. syyskuuta 1974 Punkalaidun) on suomalainen jääkiekkopuolustaja, joka pelaa Suomi-sarjaa Forssan Palloseurassa toimien joukkueen varakapteenina. Oikealta laukova puolustaja on edustanut joukkuetta lähes koko uransa ajan. Rantanen on I-divisioonan/Mestiksen kaikkien aikojen jäähypörssissä kahdeksas 578 minuutillaan. Hän on pelannut I-divisioonassa ja Mestiksessä yhteensä 322 ottelua tehoin 37+79=116.


title: Asko Rantanen

text: Rantanen debytoi FPS:n miesten joukkueessa kaudella 1994–1995, jolloin joukkue pelasi I-divisioonaa. Hän pelasi FPS:ssä kevääseen 1999 asti ja siirtyi joukkueen kapteeninakin toimittua kaudeksi 1999–2000 pelaamaan SM-liigajoukkue Tapparaan, jonne Rantanen sai sopimuksen try-outin kautta. Hän pelasi 47 runkosarjaottelua tehden niissä yhden maalin. Kauden 2000–2001 Rantanen pelasi Espoo Bluesissa. Hän pelasi 31 ottelua ilman tehopisteitä ja kävi kauden aikana myös lainalla KJT:ssä kolmen Mestis-ottelun verran.


title: Asko Rantanen

text: Kaudeksi 2001–2002 Rantanen palasi kasvattajaseuraansa FPS:ään. Hän ei ole sen jälkeen enää edustanut muita seuroja. Rantanen on parhaillaan tehnyt yhdessä I-divisioona/Mestis-kaudessa 20 pistettä kausina 1996–1997 ja 2002–2003. Noista jälkimmäisellä hän teki myös yhden kauden jäähyennätyksensä 140 minuutilla. Rantanen oli tuolloin Mestiksen jäähypörssin toinen Jää-Kotkien Pasi Reunasen jälkeen. Hän kärsi useana kautena loukkaantumisista ja pelasi kaudella 2005–2006 vain 11 ottelua. Rantanen lopetti pelaajauransa keväällä 2006 ja hän siirtyi FPS:n apuvalmentajaksi kaudelle 2006–2007. FPS kuitenkin putosi Suomi-sarjaan keväällä 2007.


title: Asko Rantanen

text: FPS:n pudottua Suomi-sarjaan Rantanen teki paluun kaukaloihin ja siirtyi vahvistamaan joukkuetta. Hän oli kausina 2008–2009, 2009–2010 ja 2010–2011 FPS:n tehokkain puolustaja. Toukokuussa 2011 Rantanen teki vuoden mittaisen jatkosopimuksen joukkueen kanssa.


title: Asko Rantanen

text: Rantasen pikkuveli Anssi pelaa puolustajana Rauman Lukossa. Anssi on puolestaan I-divisioonan/Mestiksen kaikkien aikojen jäähypörssissä neljäntenä.


title: Asko Rantanen

text: Asko Rantanen on siviiliammattiltaan painaja.


title: Kivujärvi

text:
Kivu on yksi Afrikan suurista järvistä. Isossa hautavajoamassa sijaitseva järvi muodostaa osan Ruandan ja Kongon demokraattisen tasavallan välisestä rajasta. Kivu laskee Ruzizijoen kautta Tanganjikajärveen ja edelleen Kongojokeen. Järven pinta-ala on 2 700 neliökilometriä ja sen pinta on 1 460 metriä merenpinnan yläpuolella. Syvin kohta on 480 metriä syvä.
Kivujärvi on yksi maailman kolmesta kaasujärvestä. Muut kaksi järveä, Nyos- ja Monounjärvi, sijaitsevat Kamerunissa, ja niissä on kaasuna vain hiilidioksidia. Kivujärvessä on hiilidioksidin lisäksi myös metaania. Kaasut ovat veteen sekoittautuneena satojen metrien syvyydessä, mutta tulivuorenpurkaus tai maanjäristys voi vapauttaa kaasut tuhoisin seurauksin. Hiilidioksidi on myrkyllistä hengittää ja metaani voi räjähtää.


title: Kivujärvi

text: Järven syvyyksissä on tutkijoiden arvion mukaan satoja kuutiokilometrejä metaania ja hiilidioksidia, jotka ovat peräisin vulkaanisesta toiminnasta. Wärtsilän rakentama 25 MW Kiwuwattin voimalaitos on optimoitu käyttämään Kivujärven tuottamaa metaania joka on heikompaa polttoarvoltaan kuin perinteinen maakaasu. Valmistuessaan neljällä Wärtsilän 34SG-moottorilla toimiva voimalaitos siirtää kaasun putkea pitkin 300 m syvyydestä 13 km päähän rannikolle. Näin saadaan vaarallinen kaasujärvi valjastettua hyötykäyttöön turvaamalla lähialueet.


title: Gargždai

text: Gargždai on Liettuan läntisessä osassa, Klaipėdan kunnallispiirissä ja Klaipėdan läänissä sijaitseva kaupunki. Vuonna 2010 kaupungin väkiluku oli 15 324 asukasta.


title: Gargždai

text: Gargždai toimii Klaipėdan kunnallispiirin hallinnollisena keskuksena.


title: Rugby kesäolympialaisissa 1920

text: Vuoden 1920 kesäolympialaisten rugby järjestettiin 5. syyskuuta 1920 Antwerpenin olympiastadionilla. Laji oli kolmatta kertaa mukana olympialaisten ohjelmassa. Mukana oli 31 osanottajaa kahdesta eri maasta. Rugby järjestettiin ainoastaan miehille. Pelimuotona oli rugby union. Otteluita oli vain yksi, siinä Yhdysvallat voitti Ranskan 8 – 0.


title: WWE The Great American Bash

text: The Great American Bash oli showpaini pay-per-view (PPV) tapahtuma, minkä tuotti World Wrestling Entertainment (WWE). Vuonna 2009 tapahtuma tunnetaan nimellä The Bash. Alun perin tapahtuman tuotti vuosina 1985-1990 National Wrestling Alliancen Jim Crockett Promotions, ja sitten sen seuraaja World Championship Wrestling vuosina 1991-2000.


title: WWE The Great American Bash

text: Vuonna 2000 tapahtuma pidettiin viimeistä kertaa, kun World Wrestling Federation osti WCW:n. Neljän vuoden tauon jälkeen WWE otti Great American Bashin takaisin käyttöön. Vuosina 2004-2006 tapahtuma kuului SmackDown brändiin. Vuoden 2007 WrestleManian jälkeen kaikista tapahtumista tuli kolmi-brändisiä.


title: WWE The Great American Bash

text: Vuonna 2010 The Great Ammerican Bashin paikkasi Fatal 4-Way.


title: Arizona Diamondbacks

text: Arizona Diamondbacks on vuonna 1998 Major League Baseball-liigaan liittynyt ammattilaisbaseballjoukkue, joka pelaa National Leaguen Läntisessä divisioonassa. Joukkue pelaa kotiottelunsa Phoenixissa Arizonan osavaltiossa Chase Field -stadionilla. Myös nimellä D-backs tunnettu seura on voittanut yhden World Series -mestaruuden, vuonna 2001, kun se kukisti loppuottelusarjassa New York Yankeesin voitoin 4-3. Diamondbacks on nopeimmin World Seriesin voittanut seura voitettuaan mestaruuden jo neljä vuotta perustamisensa jälkeen.


title: Arizona Diamondbacks

text: Baseballilla oli ollut pitkät perinteet Arizonassa huolimatta MLB-joukkueen puuttumisesta ennen vuotta 1998, esimerkiksi MLB-joukkueiden kevätharjoituksia oli järjestetty Arizonassa jo vuodesta 1946 lähtien. 9. maaliskuuta vuonna 1995 koripalloseura Phoenix Sunsin omistaja Jerry Colangelo sai liigan johdolta luvan perustaa laajennusjoukkueen, joka aloittaisi pelaamisen kaudella 1998. Diamondbacks sai nimensä kannattajille suunnatun nimeämiskilpailun jälkeen Yhdysvaltojen lounaisosissa ja Meksikossa esiintyvän teksasinkalkkarokäärmeen ("Crotalus atrox") mukaan.


title: Arizona Diamondbacks

text: Merkittävimpiä joukkueen riveissä pelanneita pelaajia ovat Luis Gonzalez, jolla on hallussaan valtaosa seuran kaikkien aikojen lyöntiennätyksistä, sekä syöttäjät Curt Schilling ja suurinta osaa seuran syöttöennätyksistä hallussaan pitävä Randy Johnson. Kesällä 2010 Diamondbacks kunnioitti Gonzalezia jäädyttämällä hänen pelinumeronsa 20.


title: Ei elämästä selviä hengissä

text: ”Ei elämästä selviä hengissä” on Juice Leskisen säveltämä ja sanoittama kappale vuodelta 1980. Se ilmestyi albumilla "XV yö (Tauko III)" ja siitä julkaistulla singlellä, jonka B-puolella oli ”Viidestoista yö”. Singlen kummastakin kappaleesta tuli hitti. Kappaleen esittävät levyllä Juice Leskinen (laulu), Eero ”Safka” Pekkonen (taustalaulu), Petteri Salminen (akustinen kitara ja taustalaulu), Jari Yliaho (akustinen kitara ja taustalaulu), Hannu Tervaharju (basso ja taustalaulu), Matti A. Takala (rummut ja taustalaulu), Ila Loueranta (akustinen kitara ja taustalaulu) sekä Timo Ulkuniemi (huuliharppu ja akustinen kitara). Kappale nousi Suomen virallisen singlelistan sijalle 7.


title: Ei elämästä selviä hengissä

text: ”Ei elämästä selviä hengissä” on saanut nimensä Hank Williamsin kappaleesta ”I'll Never Get Out of This World Alive”. Juice Leskisen sanoituksia tutkineen Lasse Halmeen mukaan se on ohjelmajulistus itsenäisen elämän puolesta ja turhaa moralismia vastaan. Kappale kuvastaa myös Leskisen omaa elämäntapaa, ja sitä soitettiin hänen kuolemansa jälkeen paljon radiossa.


title: Ei elämästä selviä hengissä

text: Leskinen on itse kertonut, että kun hän makasi sairaalassa saatuaan maksakirroosin, eräs lääkäri siteerasi hänelle kappaleen sanoitusta: ”Maksasi sanoi poks, däng däng.” Leskisen mielestä se oli osuvin tilanne, missä kappaletta on esitetty.


title: Abel Meeropol

text: Abel Meeropol (10. helmikuuta 1903 – 30. lokakuuta 1986 Longmeadow, Massachusetts) oli yhdysvaltalainen lauluntekijä, joka käytti salanimeä Lewis Allen. Päätyönään hän toimi opettajana.


title: Abel Meeropol

text: Vuonna 1937 Meeropol näki valokuvan, joka esitti kahden miehen lynkkausta. Kuva sai hänet kirjoittamaan runon "Strange Fruit", joka julkaistiin ensimmäisen kerran ammattiliiton julkaisussa "New York Teacher" nimellä "Bitter Fruit". Runon pohjalta syntyi laulu, jonka Billie Holiday levytti vuonna 1939. Vuonna 1999 "Time-lehti" valitsi kappaleen vuosisadan lauluksi. Meeropolin muita kappaleita ovat muun muassa Frank Sinatran esittämä "The House I Live In" ja Peggy Leen "Apples, Peaches and Cherries".


title: Abel Meeropol

text: Meeropol adoptoi teloitettujen Ethel ja Julius Rosenbergin lapset, Michaelin ja Robertin, jotka molemmat myöhemmin vaihtoivat sukunimensä Meeropoliksi.


title: Rugby kesäolympialaisissa 1924

text: Vuoden 1924 kesäolympialaisten rugby järjestettiin 4. – 18. toukokuuta 1924 Stade Olympique Yves-du-Manoir'ssa Pariisissa. Tämä oli neljäs kerta kun laji oli mukana olympialaisten ohjelmassa. Mukana oli 54 osanottajaa kolmesta eri maasta. Rugby järjestettiin ainoastaan miehille. Pelin muotona oli rugby union.


title: Nuorten kesäolympialaiset 2010

text: Nuorten kesäolympialaiset 2010 olivat ensimmäiset vain nuorille suunnatut olympiakisat. Ensimmäiset kesälajien nuorten olympialaiset järjestettiin Singaporessa 14.–26. elokuuta 2010. Kesäkisoihin osallistui noin 3 500 urheilijaa 14–18-vuotiaiden ikäluokista. Kisoissa oli 184 tapahtumaa 26 lajissa. Ohjelmaan kuuluivat samat urheilumuodot kuin olympialaisissa (kesäkisoissa 26 ja talvikisoissa 15), mutta kilpailuja ja osallistujia oli kuitenkin vähemmän kuin olympialaisissa.


title: Nuorten kesäolympialaiset 2010

text: Kilpailujen ohessa toteutettiin koulutus- ja kulttuuriohjelmat. Nuorten olympialaiset järjestetään joka neljäs vuosi siten, että kesäkisat ovat samana vuonna kuin talvilajien olympialaiset ja talvikisat samana vuonna kuin kesälajien olympialaiset.


title: Nuorten kesäolympialaiset 2010

text: Nuorten kesäkisoja ei televisioitu Suomessa, kuten ei myöskään kahden vuoden päästä pidettyjä nuorten talvikisoja.


title: Nuorten kesäolympialaiset 2010

text: Pitopaikka päätettiin 21. helmikuuta 2008.


title: Mike Boland

text: Michael Anthony Boland (s. 16. joulukuuta 1949 Montréal, Québec, Kanada) on kanadalainen entinen jääkiekkoilija. Hän oli oikea laitahyökkääjä ja pelasi rightin puolelta.


title: Mike Boland

text: Bolandin kasvattajaseura oli St. Michael's Buzzers. Hän pelasi sen jälkeen vuodet 1967–1970 Toronton yliopistojoukkueessa. Vuodet 1970–1972 kuluivat AHL-joukkue Springfield Kingsissä. Boland siirtyi sieltä kaudeksi 1972–1973 WHA-joukkue Ottawa Nationalsiin, jossa hän teki 41 ottelussa tehot 1+15=16. Kausi oli Bolandille ainoa WHA:ssa. Hän pelasi sen jälkeen AHL:ää Richmond Robinsissa ja NAHL:ää Philadelphia Firebirdsissä. Kaudella 1974–1975 Boland pelasi kaksi NHL-ottelua Philadelphia Flyersissä. Kausi kului kuitenkin suurimmaksi osaksi Firebirdsissä, ja hänet valittiin sen päätteeksi NAHL:n toiseen tähdistökentälliseen.


title: Mike Boland

text: Marraskuussa 1975 Boland vaihtoi seuraa NAHL:ssä, kun hänet kaupattiin Cape Cod Coddersiin vaihdossa Mike Penasseen. Boland siirtyi kaudeksi 1976–1977 Suomeen ja SM-liigajoukkue Forssan Palloseuraan. Hän pelasi FPS:ssä piste per peli -tahdilla 17 ottelua tehoin 5+12=17 ja lähinnä Timo Sutisen ketjukaverina. Boland kuitenkin vaihtoi sieltä kesken kauden HIFK:hon, jossa 18 ottelussa syntyi tehot 6+4=10.


title: Mike Boland

text: Boland pelasi kaudella 1978–1979 AHL:ää Philadelphia Firebirdsissä ja lopetti sen jälkeen uransa. NHL:ssä on pelannut toinenkin Mike Boland (s. 1954). Puolustajana pelannut täyskaima edusti urallaan Kansas City Scoutsia ja Buffalo Sabresia.


title: Pilatus P-3

text: Pilatus P-3 oli sveitsiläinen Pilatus Aircraftin valmistama sotilaskoulukone, jonka ensilento tehtiin 3. syyskuuta 1953. Konetta valmistettiin 79 kappaletta.


title: Pilatus P-3

text: Sveitsin ilmavoimat tilasivat 72 konetta ja Brasilian laivasto kuusi. Sveitsin asevoimat käyttivät konetta vuoteen 1983 asti.


title: Priekulė

text: Priekulė on läntisessä Liettuassa, Klaipėdan kunnallispiirissä ja Klaipėdan läänissä sijaitseva pienikokoinen kaupunki. Vuonna 2010 kaupungin väkiluku oli 1 643 asukasta.


title: Abigail

text: Abigail voi tarkoittaa seuraavia:


title: Jieznas

text: Jieznas on Liettuassa, Prienain kunnallispiirissä ja Kaunasin läänissä sijaitseva pienikokoinen kaupunki. Jieznas sijaitsee 16 kilometriä itään Prienain kaupungista. Vuonna 2010 kaupungin väkiluku oli 1 300 asukasta.


title: Riddle-Master

text: Riddle-Master on Patricia A. McKillipin vuosina 1974 ilmestynyt fantasiatrilogia. Sarja koostuu osista "The Riddle-Master of Hed" (1976) "Heir of Sea and Fire" (1977) ja "Harpist in the Wind" (1979) ja se myöhemmin julkaistu useaan otteeseen yhtenä niteenä. Päätösosa sai parhaan fantasiaromaanin Locus-palkinnon vuonna 1980 ja oli samana vuonna myös World Fantasy -palkinnon ja Hugo-palkinnon ehdokkaana..


title: The Changeling Sea

text: The Changeling Sea on Patricia A. McKillipin vuonna 1988 ilmestynyt nuorten fantasiaromaani.


title: T-alue

text: T-alue on kasvojen osa joka muodostuu otsasta, nenästä ja leuasta. T-alueella talineritys on erityisen voimakasta, joka johtaa ihon epäpuhtauksiin, kuten finneihin.


title: The Bards of Bone Plain

text: The Bell at Sealey Head on Patricia A. McKillipin vuonna 2010 ilmestynyt fantasiaromaani.


title: Cygnet

text: Cygnet on yhteislaitos fantasiakirjailija Patricia A. McKillipin kahdesta romaanista, vuonna 1991 ilmestynyt "The Sorceress and the Cygnet" ja vuonna 1993 ilmestynyt "The Cygnet and the Firebird". Teokset on julkaistu yhteisniteenä nimeltä "Cygnet" vuonna 2007.


title: The House on Parchment Street

text: The House on Parchment Street on Patricia A. McKillipin vuonna 1973 ilmestynyt nuortenromaani.


title: Who Owns My Heart

text: Who Owns My Heart on yhdysvaltalaisen laulaja-näyttelijä Miley Cyrusin kappale sekä toinen single hänen kolmannelta studioalbumiltaan "Can’t Be Tamed". Kappale julkaistiin singlenä Euroopassa. Kappaletta kirjoittamassa olivat Cyrus, Antonina Armato, Tim James ja Devrim Karaoglu. Kappale julkaistiin kansainvälisesti 5. marraskuuta 2010, mutta Yhdysvalloissa jo 26. lokakuuta 2010. "Who Owns My Heart" on tyylilajiltaan klubimusiikkia ja syntetisaattori on kappaleen suuressa osassa. Kappaleen sanat kertovat siitä, miten joku tapaa ihastuksen klubilla.


title: Who Owns My Heart

text: Kappale sai sekalaisia mielipiteitä kriitikoilta. Jotkut haukkuivat kappaletta kasvottomaksi ja tylsäksi, kun taas jotkut olivat sitä mieltä, että se on paras kappale koko albumilla "Can't Be Tamed". Se sijoittui sijalle kolmekymmentäkolme Belgian singlelistalla. Kappaleen musiikkivideo kuvattiin Detroitissa ja sen ohjasi Robert Hales. Kappale on hyvin paljon kappaleen sanoman mukainen: Musiikkivideossa Cyrus pistää itseään valmiiksi bileisiin ja lopulta hänet nähdään tanssimassa tanssilattialla. Video sai negatiivisen vastaanoton Parents Television Councililta (PTC) seksuaalisten elementtiensä takia. Cyrus mainosti kappaletta tekemällä Eurooppaan sijoittuvan mainostuskiertueen.


title: Who Owns My Heart

text: Kappaletta työstämässä olivat Cyrus, Antonina Armato, Tim James ja Devrim Karaoglu. Cyrus kuvaili kappaletta "totaaliseksi tanssikappaleeksi" makealla käsitteellä. "Who Owns My Heart" kertoo siitä, miltä tunteita klubilla oleminen tai sen ympäristö saattaa tuoda mukanaan. Cyrus sanoi, että klubikohtaus on erittäin seksikäs, jonka hän arvaili johtuvan musiikin soitosta ja valoista. Tämä voi kuitenkin johtaa vääriin kuviin ihmisestä, jonka kanssa tanssii. Hän kertoi: "Jos olet ulkona, tanssimassa klubilla, koko tuntemus on [...] Pidätkö todella ihmisestä, jonka kanssa tanssit vai luoko tunnelma ne tunteet?" "Who Owns My Heart" julkaistiin 26. lokakuuta 2010 singlenä vain Euroopassa CD-singlenä.


title: Who Owns My Heart

text: "Who Owns My Heart" on tyylilajiltaan elektropopia ja kestää kolme minuuttia ja kolmekymmentäneljä sekuntia. Se on menevä ja lähinnä klubille suunnattu tanssipop numero. Kappale omaa purjelennon mukana elävän rytmin. "Who Owns My Heart" on kovaa, kumista ja kuplivaa diskosointua omaava kappale. Kappale sisältää koskettimen riffejä, jota "Billboardin" Ann Donahue vertailee 1980-luvun musiikkiin. Lyriikat kappaleessa puhuvat ilosta, kun tapaa jonkun potentiaalisen ihastuksen tanssilattialla. Säkeistöt ja talla kuvailevat tapahtumapaikkaa käyttäen monia vertauskuvia, esimerkiksi hyökyaalto ja rodeot. Kappaleen kertosäkeessä esiintyykin kysymys "Who owns my heart? Is it love or is it art?" (suom. ""Kuka omistaa sydämeni? Onko se rakkaus vai onko se taide?"")


title: Who Owns My Heart

text: Bill Lamb "About.comista" ajatteli, että kappale on kasvoton ja tylsä, lukuun ottamatta sen rytmiä. Tanner Stransky "Entertainment Weeklystä" sanoi: "Tämä kappale on sykkivä, luultavasti klubille valmis jammailtavaksi ja se ansaitsee singlen aseman." "Allmusicin" Heather Phares käytti kappaletta esimerkkinä siitä, mikä hänen mielestään on jatkuva ongelma albumilla "Can't Be Tamed": "Liian usein Cyrus pitää vastaavana aikuistumista ja ilottomuutta". "The Guardian" -lehden Alexis Petridis oli sitä mieltä, että kappale kävi leikkisästi Lady Gagan kimppuun. Hän sanoi, että kertosäe kertoo vastauksen: "Luultavasti se pelottava hemmo Disney Channelilta, joka puhui ja puhui jumalattomuutesi rikkomisesta." "PopMatterin" Evan Sawdey löysi myös vuorottaisen vastauksen kertosäkeestä: "Se on kaupankäyni joka sydämesi omistaa, Miley, ja on aina ollut", hän kirjoitti. "Billboardin" Mikael Wood vertaili "Who Owns My Heartia" Black Eyed Peasin vuonna 2010 julkaisuihin singleihin. Nick Levine "Digital Spystä" kuvaili kappaletta "kaltevaksi" ja "yleiseksi". Hän oli kuitenkin sitä mieltä, että sanoituksen viittaukset olivat valtava muistutus siitä, että Cyrus lauloi kappaleen. Ed Masley "The Arizona Republicista" arvioi "Who Owns My Heartin" olevan paras kappale koko albumilla "Can't Be Tamed", kuvaillen sitä "mauttomaksi ABBAn arvoiseksi kertosäkeeksi". Myös Jon Caramanica "The New York Timesista" kuvaili kappaleen olevan "Cascadan suonien sisällä" ja "kaikista jännittävin" kappale albumilla. Hän oli myös tyytyväinen Cyrusin ääneen kappaleessa, jota hän kuvaili näin: "Neiti Cyrus ei ole ennen näyttänyt tällaista yhdenmukaisuutta ja ei välttämättä tulekaan näyttämään enää koskaan. Silti se on ajankohtainen ja kiivas ääni."


title: Who Owns My Heart

text: Kappaleen musiikkivideo kuvattiin Detroitissa, Michiganissa. Videon ohjasi Robert Hales, joka ohjasi myös Cyrusin edeltävän musiikkivideon albumin ensimmäiselle singlelle "Can’t Be Tamed". Musiikkivideo julkaistiin 8. lokakuuta 2010 Espanjan MSN-sivustolla. Musiikkivideota on vertailu "Can't Be Tamed" -singlen musiikkivideoon, sillä molemmissa musiikkivideoissa näkyy paljon paljasta pintaa.


title: Who Owns My Heart

text: Musiikkivideossa esiintyy paljon eri kohtauksia, mutta ne ovat kaikki melko lyhyitä. Musiikkivideo alkaa kohtauksella, jossa Cyrus makaa sangyllä naamio silmiensä päällä. Toisessa kohtauksessa näytetään joukko ihmisiä jonkinlaisessa diskossa tai bileissä tanssimassa. Cyrus nousee istumaan sängyllä ja alkaa laulaa. Cyrus nousee ylös sängystä alusvaatteet päällään kylpyhuoneeseen, jossa hän istuu kylpyammeen reunalla pikkuhousuissa, topissa ja hiukset ylös laitettuina ja korkokengät jalassaan. Cyrus alkaa valmistautua iltaa varten meikkaamalla. Samalla näytetään ihmisten kädet ilmassa klubilla. Seuraavaksi Cyrus on nahkalla päällystetyssä autossa (luultavasti limusiini) meikattuna ja pukeutuneena ja laulaa kertosäkeen. Samalla näytetään kylpyhuoneessa ollutta ja sängyllä ollutta Cyrusia. Auto saapuu eräänlaiselle kartanolle, jossa bileet ovat. Seuraavaksi Cyrus nähdään huoneessa pöydän päällä samat vaatteet päällään kuin autossa. Seuraavaksi Cyrus on jo ihmismassan mukana tanssimassa ja laulaa samalla. Cyrus nähdään myös taustatanssijoidensa kanssa kartanon käytävällä. Cyrusilla on päällään kultainen toppi, mustat lyhyet shortsit, mustat korkokengät ja musta takki, jossa on olkatoppaukset. Bileissä esiintyy paljon intiimiä tanssia. Musiikkivideo päättyy samaan kohtaukseen kuin alussa: Cyrus makaa sängyllä ja nousee ylös ottaen naamion pois silmiltään.